ಕ್ಯಾಲ್ಗರಿ

**ಕ್ಯಾಲ್ಗರಿ** ಯು () ಕೆನಡಾದ ಆಲ್ಬರ್ಟಾ ಪ್ರಾಂತ್ಯದ ಅತಿ ದೊಡ್ಡ ನಗರವಾಗಿದೆ. ಇದು ಈ ಪ್ರಾಂತ್ಯದ ದಕ್ಷಿಣಕ್ಕೆ, ಅಡಿಗುಡ್ಡ ಮತ್ತು ಪ್ರೇರಿ ಪ್ರದೇಶದಲ್ಲಿ, ಕೆನಡಿಯನ್ ರಾಕೀಸ್‌‌ನ ಮುಂಭಾಗದ ಶ್ರೇಣಿಗಳಿಂದ(ಫ್ರಂಟ್ ರೇಂಜಸ್) ಸರಿಸುಮಾರು  ಪೂರ್ವ ಭಾಗಕ್ಕೆ ನೆಲೆಸಿದೆ. ಈ ನಗರವು ಆಲ್ಬರ್ಟಾದ ಹುಲ್ಲುಗಾವಲು ಪ್ರದೇಶದಲ್ಲಿದೆ.

2006ರಲ್ಲಿ ಕ್ಯಾಲ್ಗರಿ ನಗರವು 988,193ರಷ್ಟು ಜನಸಂಖ್ಯೆಯನ್ನು ಹೊಂದುವುದರೊಂದಿಗೆ ಅದನ್ನು ರಾಷ್ಟ್ರದಲ್ಲಿ ಮೂರನೇ-ಅತಿದೊಡ್ಡ ಹಾಗೂ ಆಲ್ಬರ್ಟಾದಲ್ಲಿ ಅತ್ಯಂತ ದೊಡ್ಡ ನಗರವನ್ನಾಗಿಸಿತ್ತು. ಸಂಪೂರ್ಣ ಮೆಟ್ರೊಪಾಲಿಟನ್ ಪ್ರದೇಶವು 2006ರಲ್ಲಿ 1,079,310ರಷ್ಟು ಜನಸಂಖ್ಯೆ ಹೊಂದಿತ್ತು, ಆ ಮೂಲಕ ಅದು ಕೆನಡಾದಲ್ಲೇ ಐದನೇ-ಅತಿದೊಡ್ಡ ಸೆನ್ಸಸ್ ಮೆಟ್ರೊಪಾಲಿಟನ್ ಏರಿಯಾ (CMA)ವಾಗಿತ್ತು. 2009ರಲ್ಲಿ ಕ್ಯಾಲ್ಗರಿಯ ಮೆಟ್ರೊಪಾಲಿಟನ್ ಜನಸಂಖ್ಯೆಯು 1,230,248ರಷ್ಟಿದೆಯೆಂದು ಅಂದಾಜಿಸಲಾಗಿದೆ, ಆ ಮೂಲಕ ಅದನ್ನು ಕೆನಡಾದಲ್ಲೇ ನಾಲ್ಕನೇ-ಅತಿದೊಡ್ಡ CMA ಆಗಿ ಮಾಡಿದೆ.

ಇದು ಎಡ್ಮಂಟನ್‌ಗೆ ನಷ್ಟು ಪೂರ್ವಾಭಿಮುಖವಾಗಿದೆ. ಈ ನಗರಗಳ ನಡುವಿನ ವಿರಳ ಜನಸಾಂದ್ರತೆಯಿರುವ ಪ್ರದೇಶವನ್ನು ಸಂಖ್ಯಾಶಾಸ್ತ್ರಜ್ಞರು "ಕ್ಯಾಲ್ಗರಿ–ಎಡ್ಮಂಟನ್‌ ಕಾರಿಡಾರ್" ಎಂದು ಕರೆಯುತ್ತಾರೆ. ಕ್ಯಾಲ್ಗರಿಯು ಟೊರೊಂಟೊ ಮತ್ತು ವ್ಯಾನ್ಕೂವರ್‌‌ನ ಮಧ್ಯೆ ಅತಿದೊಡ್ಡ ಕೆನಡಾದ ಮೆಟ್ರೊಪಾಲಿಟನ್ ಪ್ರದೇಶವಾಗಿದೆ.

ಕ್ಯಾಲ್ಗರಿಯು ಚಳಿಗಾಲದ ಕ್ರೀಡೆಗಳಿಗೆ ಮತ್ತು ಪರಿಸರಸ್ನೇಹಿ-ಪ್ರವಾಸೋದ್ಯಮಕ್ಕೆ ಉತ್ತಮ ಸ್ಥಳವಾಗಿದೆ. ಇದು ನಗರದ ಹತ್ತಿರ ಮತ್ತು ಮೆಟ್ರೊಪಾಲಿಟನ್  ಪ್ರದೇಶದಲ್ಲಿ ಹಲವಾರು ಪ್ರಮುಖ ಗಿರಿಧಾಮಗಳನ್ನು ಹೊಂದಿದೆ. ಕ್ಯಾಲ್ಗರಿಯ ಆರ್ಥಿಕ ಚಟುವಟಿಕೆಯು ಮುಖ್ಯವಾಗಿ ಪೆಟ್ರೋಲಿಯಂ ಉದ್ಯಮದಲ್ಲಿ ಕೇಂದ್ರಿಕೃತವಾಗಿದೆ. ಕೃಷಿ, ಪ್ರವಾಸೋದ್ಯಮ ಮತ್ತು ಉನ್ನತ ತಂತ್ರಜ್ಞಾನದ ಉದ್ಯಮಗಳೂ ಸಹ ಈ ನಗರದ ಆರ್ಥಿಕ ಬೆಳವಣಿಗೆಗೆ ಕೊಡುಗೆ ನೀಡಿವೆ. 1988ರಲ್ಲಿ ಕ್ಯಾಲ್ಗರಿಯು ಒಲಿಂಪಿಕ್ ಚಳಿಗಾಲದ ಕ್ರೀಡೆಯನ್ನು ನಡೆಸಿಕೊಟ್ಟ ಕೆನಡಾದ ಮೊದಲ ನಗರವಾಗಿದೆ.

## ಇತಿಹಾಸ
### ಮೊದಲ ವಾಸ್ತವ್ಯ
ಕ್ಯಾಲ್ಗರಿ ಪ್ರದೇಶದಲ್ಲಿ ಯುರೋಪಿಯನ್ನರು ನೆಲೆಸುವುದಕ್ಕಿಂತ ಮೊದಲು ಕ್ಲೋವಿಸ್‌ಗಿಂತ-ಹಿಂದಿನ ಜನರು ವಾಸಿಸುತ್ತಿದ್ದರು, ಅವರ ಅಸ್ತಿತ್ವವು 11,000 ವರ್ಷಗಳಷ್ಟು ಹಿಂದಿನದೆಂದು ಪತ್ತೆ ಹಚ್ಚಲಾಗಿದೆ. 1787ರಲ್ಲಿ ನಕ್ಷೆಗಾರ ಡೇವಿಡ್ ಥಾಮ್ಸನ್ ಬೊ ನದಿ ಬದಿಯಾದ್ಯಂತ ಬೀಡು ಬಿಟ್ಟಿದ್ದ ಪೈಗನ್‌ ತಂಡದೊಂದಿಗೆ ಆ ಚಳಿಗಾಲ ಕಳೆದನು. ಆತನು ಆ ಪ್ರದೇಶಕ್ಕೆ ಭೇಟಿ ನೀಡಿದ ಮೊದಲ ಯುರೋಪಿಯವನಾಗಿದ್ದಾನೆ. ಜಾನ್ ಗ್ಲೆನ್ ಎಂಬುವವನು 1873ರಲ್ಲಿ ಕ್ಯಾಲ್ಗರಿ ಪ್ರದೇಶದಲ್ಲಿ ವಾಸಿಸಿದ ಮೊದಲ ಯುರೋಪಿಯನ್ ನಿವಾಸಿಯಾಗಿದ್ದಾನೆ. ಅಲ್ಲಿನ ಸ್ಥಳೀಯ ಜೀವನ ಶೈಲಿಯು 1870ರ ಉತ್ತರಾರ್ಧದವರೆಗೆ ಹೆಚ್ಚುಕಡಿಮೆ ಯಾವುದೇ ಬದಲಾವಣೆಗಳಿಲ್ಲದೆ ಉಳಿದಿತ್ತು. ಆ ನಂತರ ಯುರೋಪಿಯನ್ನರು ಮೂಲನಿವಾಸಿಗಳೊಂದಿಗೆ ಸೇರಿಕೊಂಡು ಅಲ್ಲಿನ ಕಾಡುಕೋಣಗಳನ್ನು ಅವು ಸಂಪೂರ್ಣವಾಗಿ ಅಳಿದುಹೋಗುವಷ್ಟು ಬೇಟೆಯಾಡಿದರು.

ಈ ಪ್ರದೇಶವು ನಾರ್ತ್-ವೆಸ್ಟ್ ಮೌಂಟೆಡ್ ಪೋಲೀಸ್‌ (ಈಗ ರಾಯಲ್ ಕೆನಡಿಯನ್ ಮೌಂಟೆಡ್ ಪೋಲೀಸ್‌ ಅಥವಾ RCMP)‌ನ ಸ್ಥಾನವಾಯಿತು. ಪಶ್ಚಿಮ ಬಯಲು ಪ್ರದೇಶವನ್ನು U.S.ನ ವಿಸ್ಕಿ ವ್ಯಾಪಾರಿಗಳಿಂದ ರಕ್ಷಿಸಲು ಮತ್ತು ತುಪ್ಪುಳ ವ್ಯಾಪಾರವನ್ನು ಕಾಪಾಡಲು 1875ರಲ್ಲಿ NWMP ಪಡೆಯನ್ನು ನೇಮಿಸಲಾಯಿತು. NWMP ಅಧಿಕಾರಿ ಎಫ್ರೆಮ್-A. ಬ್ರಿಸೆಬಾಯ್ಸ್‌ನಿಂದಾಗಿ ಮೂಲತಃ ಫೋರ್ಟ್ ಬ್ರಿಸೆಬಾಯ್ಸ್ ಎಂಬ ಹೆಸರಿದ್ದ ಇದಕ್ಕೆ 1876ರಲ್ಲಿ ಕೊಲೊನೆಲ್ ಜೇಮ್ಸ್ ಮ್ಯಾಕ್ಲಿಯಾಡ್ ಫೋರ್ಟ್ ಕ್ಯಾಲ್ಗರಿ ಎಂದು ಮರುಹೆಸರು ನೀಡಿದನು. ಇದನ್ನು ನಂತರ ಸ್ಕಾಟ್‌ಲ್ಯಾಂಡ್‌ನ ಮುಲ್ ದ್ವೀಪದ ಆಧಾರದಲ್ಲಿ ಕ್ಯಾಲ್ಗರಿ ಎಂದು ಹೆಸರಿಸಲಾಯಿತು. ಈ ನಗರದ ಹೆಸರಿನ ಬಗ್ಗೆ ಕೆಲವು ವಿವಾದಗಳಿವೆ. *ಕಾಲ್ಡ್*  ಮತ್ತು *ಗಾರ್ಟ್*  ಪದಗಳು, 'ಶೀತಲ' ಮತ್ತು 'ಉದ್ಯಾನ' ಎಂಬರ್ಥವಿದೆ, ಹಳೆಯ ನಾರ್ಸ್ ಪದಗಳಿಗೆ ಹೋಲಿಕೆಯನ್ನು ಹೊಂದಿವೆ. ಅಲ್ಲದೇ ಅವನ್ನು ಇನ್ನರ್ ಹೆಬ್ರಿಡ್ಸ್‌ನಲ್ಲಿ ವಾಸಿಸುತ್ತಿದ್ದ ವಿಕಿಂಗ್‌ಗಳು ಹೆಸರಿಸುವಾಗ ಬಳಸುತ್ತಿದ್ದರು ಎಂದು ಮುಲ್ ದ್ವೀಪದಲ್ಲಿನ ವಸ್ತುಸಂಗ್ರಹಾಲಯವು ವಿವರಣೆಯನ್ನು ನೀಡುತ್ತದೆ. ಪರ್ಯಾಯವಾಗಿ, ಆ ಹೆಸರು ಗೇಲಿಕ್ *ಕಾಲ ಘೆರೈಧ್* ‌ನಿಂದ, ಅಂದರೆ 'ಹುಲ್ಲುಗಾವಲು ತೀರ', ಎಂಬುದರಿಂದ ಬಂದಿರಬಹುದು.

1885ರಲ್ಲಿ ಸ್ಥಾಪನೆಯಾದ ಬ್ಯಾನ್ಫ್ ನ್ಯಾಷನಲ್ ಪಾರ್ಕ್‌ ಬ್ಯಾನ್ಫ್ ಸ್ಪ್ರಿಂಗ್ಸ್ ಹೋಟೆಲ್ ಒಂದಿಗೆ ನಿಧಾನವಾಗಿ ಬೆಳೆದು ಈಗ ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಪ್ರವಾಸಿಗರ ಆಕರ್ಷಣೆಯಾಗಿದೆ. ಮೊದಲು ಈ ಉದ್ಯಾನಕ್ಕಿದ್ದ ಮುಖ್ಯ ದಾರಿಯೆಂದರೆ ಕೆನಡಿಯನ್ ಪೆಸಿಫಿಕ್ ರೈಲ್ವೆ(CPR), ಇದು ಬ್ಯಾನ್ಫ್ ಸ್ಪ್ರಿಂಗ್ಸ್ ಹೋಟೆಲ್ಅನ್ನು ನಿರ್ಮಿಸಿದುದು ಮಾತ್ರವಲ್ಲದೆ, ಈ ಪ್ರದೇಶಕ್ಕೆ ಅತಿ ಹೆಚ್ಚಿನ ಪ್ರವಾಸಿಗರನ್ನು ತರುತ್ತಿತ್ತು. ಈಗ ಹತ್ತಿರದಲ್ಲಿ ವಿಮಾನ ನಿಲ್ದಾಣವನ್ನು ಹೊಂದಿರುವುದರಿಂದ ಕ್ಯಾಲ್ಗರಿಯು ಉದ್ಯಾನಕ್ಕೆ ಹೋಗುವವರಿಗೆ ಪ್ರಮುಖ ತಂಗುದಾಣವಾಗಿದೆ.

1886ರ ಕ್ಯಾಲ್ಗರಿ ಬೆಂಕಿ ಅನಾಹುತವು 1886ರ ನವೆಂಬರ್ 7ರಂದು ಸಂಭವಿಸಿತು. ಇದರಲ್ಲಿ 14 ಕಟ್ಟಡಗಳು ನೆಲಸಮವಾಗಿ, ಸುಮಾರು $103,200ರಷ್ಟು ಹಾನಿಯಾಗಿತ್ತೆಂದು ಅಂದಾಜಿಸಲಾಗಿದೆ. ಈ ಘಟನೆಯಲ್ಲಿ ಯಾರೂ ಸಾಯಲಿಲ್ಲ ಅಥವಾ ಯಾರಿಗೂ ಗಾಯವಾಗಲಿಲ್ಲ. ಇದು ಮತ್ತೊಮ್ಮೆ ಎಂದೂ ಸಂಭವಿಸಬಾರದೆಂದು ನಗರದ ಅಧಿಕಾರಿಗಳು, ನಗರದಲ್ಲಿರುವ ಎಲ್ಲಾ ದೊಡ್ಡ ಕಟ್ಟಡಗಳನ್ನು ಪಾಸ್ಕಪೂ ಮರಳಗಲ್ಲಿನಿಂದ ನಿರ್ಮಿಸಬೇಕೆಂಬ ಕಾನೂನು ತಂದರು.

ಕೆನಡಿಯನ್ ಪೆಸಿಫಿಕ್ ರೈಲ್ವೆಯು 1883ರಲ್ಲಿ ಕ್ಯಾಲ್ಗರಿಯನ್ನು ತಲುಪಿ, ಅಲ್ಲಿ ಒಂದು ರೈಲು ನಿಲ್ದಾಣವು ನಿರ್ಮಾಣವಾದ ನಂತರ, ನಗರವು ಪ್ರಮುಖ ವಾಣಿಜ್ಯ ಮತ್ತು ಕೃಷಿ ಕೇಂದ್ರವಾಗಿ ಬೆಳೆಯಲು ಪ್ರಾರಂಭಿಸಿತು. ಕೆನಡಿಯನ್ ಪೆಸಿಫಿಕ್ ರೈಲ್ವೆಯ ಪ್ರಧಾನ ಕಛೇರಿಯು ಇದು ಕ್ಯಾಲ್ಗರಿಯಲ್ಲಿದೆ.
ಕ್ಯಾಲ್ಗರಿಯು ಅಧಿಕೃತವಾಗಿ ಒಂದು ನಗರವಾಗಿ 1884ರಲ್ಲಿ ಒಂದುಗೂಡಿತು. ಆಗ ಜಾರ್ಜ್ ಮುರ್ಡಾಚ್ ಅದರ ಮೊದಲ ಮೇಯರ್ ಆದನು. 1894ರಲ್ಲಿ ಇದು "ದಿ ಸಿಟಿ ಆಫ್ ಕ್ಯಾಲ್ಗರಿ"ಯಾಗಿ ಏಕೀಕೃತವಾಯಿತು, ಅದು ಆಗ ಈಶಾನ್ಯ ಪ್ರಾಂತ್ಯಗಳಲ್ಲಿ ಒಂದು ಪ್ರದೇಶವಾಗಿತ್ತು. ರೈಲು ಸಂಚಾರ ಬಂದ ನಂತರ ಡೊಮೀನಿಯನ್ ಸರ್ಕಾರವು ಹುಲ್ಲುಗಾವಲು ಪ್ರದೇಶವನ್ನು ಕಡಿಮೆ ಬೆಲೆಗೆ (ಸುಮಾರು 100,000 ಎಕರೆಗಳಷ್ಟು ಪ್ರತಿ ವರ್ಷಕ್ಕೆ ಒಂದು ಎಕರೆಗೆ ಒಂದು ಸೆಂಟ್ ಮೌಲ್ಯದಲ್ಲಿ) ಗುತ್ತಿಗೆ ನೀಡಲು ಆರಂಭಿಸಿತು. ಇದರಿಂದಾಗಿ ಕ್ಯಾಲ್ಗರಿಯ ಹತ್ತಿರದ ಗಡಿಯಾಚೆಯ ರಾಷ್ಟ್ರದಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಜಾನುವಾರು ಸಾಕುವ ಚಟುವಟಿಕೆಗಳು ಆರಂಭವಾದವು. ಸಾಗಣೆ ಮತ್ತು ವಿತರಣಾ ಕೇಂದ್ರವಾಗಿದ್ದ ಕ್ಯಾಲ್ಗರಿಯು ಅತಿ ಶೀಘ್ರದಲ್ಲಿ ಕೆನಡಾದ ಜಾನುವಾರು ಮಾರಾಟ ಮತ್ತು ಮಾಂಸ-ಪ್ಯಾಕ್ ಮಾಡುವ ಉದ್ಯಮದ ಕೇಂದ್ರವಾಯಿತು.

1896ರಿಂದ 1914ರವರೆಗಿನ ಅವಧಿಯಲ್ಲಿ ಉಚಿತ "ಗೃಹ ಸಂಕೀರ್ಣ" ಭೂಮಿಯ ಮಾರಾಟಕ್ಕೆ ಪ್ರತಿಕ್ರಿಯೆಯಾಗಿ ಪ್ರಪಂಚದ ಎಲ್ಲಾ ಕಡೆಗಳಿಂದಲೂ ನಿವಾಸಿಗಳು ಆ ಪ್ರದೇಶದಲ್ಲಿ ಭಾರಿ ಪ್ರಮಾಣದಲ್ಲಿ ಸೇರಿದರು. ಕೃಷಿ ಮತ್ತು ಜಾನುವಾರು ಕ್ಷೇತ್ರ ನಡೆಸುವುದು ಸ್ಥಳೀಯ ಆರ್ಥಿಕ ವ್ಯವಸ್ಥೆಯ ಪ್ರಮುಖ ಅಂಶಗಳಾದವು. ಅಲ್ಲದೇ ಕ್ಯಾಲ್ಗರಿಯ ಭವಿಷ್ಯ ರೂಪಿಸುವಲ್ಲಿ ಮುಖ್ಯ ಪಾತ್ರ ವಹಿಸಿದವು. ಈಗಲೂ ವರ್ಷಂಪ್ರತಿ ಜುಲೈನಲ್ಲಿ ನಡೆಯುವ ಜಗತ್ಪ್ರಸಿದ್ಧ ಕ್ಯಾಲ್ಗರಿ ಸ್ಟ್ಯಾಂಪೀಡ್ ಸಣ್ಣ ಕೃಷಿ ಮೇಳದಿಂದ ಬೆಳವಣಿಗೆ ಹೊಂದಿತು. ನಾಲ್ಕು ಶ್ರೀಮಂತ ಜಾನುವಾರು-ಕ್ಷೇತ್ರ-ಇಟ್ಟಿರುವವರಿಂದ(ರಾಂಚರ್) 1912ರಲ್ಲಿ ಆರಂಭವಾದ ಇಲ್ಲಿನ ಗೋವಳಿಕೆ(ಜಾನುವಾರು) ಪ್ರದರ್ಶನವು ಇಂದು ಪ್ರಪಂಚದಲ್ಲೇ ಅತಿ ಶ್ರೇಷ್ಠ ಹೊರಾಂಗಣ ಪ್ರದರ್ಶನವಾಗಿದೆ.

### ತೈಲ ಉತ್ಪಾದನೆಯ ಏರಿಕೆ
ತೈಲವು ಆಲ್ಬರ್ಟಾದಲ್ಲಿ 1902ರಲ್ಲಿ ಮೊದಲು ಕಂಡುಹಿಡಿಯಲ್ಪಟ್ಟಿತು. ಆದರೆ ಇದು ಈ ಪ್ರಾಂತ್ಯದಲ್ಲಿ 1947ರಲ್ಲಿ ತೈಲದ ಭಾರಿ ನಿಕ್ಷೇಪಗಳು ಪತ್ತೆಯಾಗುವವರೆಗೆ ಪ್ರಮುಖ ಉದ್ಯಮವಾಗಲಿಲ್ಲ. ಕ್ಯಾಲ್ಗರಿಯು ಅತಿ ಶೀಘ್ರದಲ್ಲಿ ತೈಲ ಉತ್ಪಾದನೆಯಲ್ಲಿ ಏರಿಕೆಯನ್ನು ಕಂಡ ಕೇಂದ್ರವಾಯಿತು. 1973ರ ಅರಬ್ ತೈಲ ವಾಣಿಜ್ಯ ಪ್ರತಿಬಂಧಕಾಜ್ಞೆಯಿಂದಾಗಿ ತೈಲ ಬೆಲೆಯು ಏರಿದಾಗ ಈ ನಗರದ ಆರ್ಥಿಕ ಸ್ಥಿತಿಯು ಅಭಿವೃದ್ಧಿ ಹೊಂದಿತು. ಇಲ್ಲಿನ ಜನಸಂಖ್ಯೆಯು 1971ರಿಂದ (403,000) 1989ರವರೆಗಿನ (675,000) ಹದಿನೆಂಟು ವರ್ಷಾವಧಿಯಲ್ಲಿ 272,000ನಷ್ಟು ಹೆಚ್ಚಾಯಿತು. ಅಲ್ಲದೇ ಮುಂದಿನ ಹದಿನೆಂಟು ವರ್ಷಗಳಲ್ಲಿ 345,000ನಷ್ಟು ಹೆಚ್ಚಾಯಿತು (2007ರಲ್ಲಿ 1,020,000ನಷ್ಟಾಗಿತ್ತು). ಈ ಅಭಿವೃದ್ಧಿಯ ವರ್ಷಗಳಲ್ಲಿ ಅನೇಕ ಗಗನಚುಂಬಿ ಕಟ್ಟಡಗಳನ್ನು ನಿರ್ಮಿಸಲಾಯಿತು ಹಾಗೂ ಕಡಿಮೆ-ಅಂತಸ್ತುಗಳುಳ್ಳ ಕಟ್ಟಡಗಳನ್ನೊಳಗೊಂಡ ನಗರವು ಅತಿ ಶೀಘ್ರದಲ್ಲಿ ಎತ್ತರದ ಕಟ್ಟಡಗಳಿಂದ ತುಂಬಿಹೋಯಿತು, ಈ ಶೈಲಿಯು ಇಂದೂ ಸಹ ಮುಂದುವರಿದಿದೆ.

ಕ್ಯಾಲ್ಗರಿಯ ಆರ್ಥಿಕ ಸ್ಥಿತಿಯು ತೈಲ ಉದ್ಯಮದೊಂದಿಗೆ ಹೆಚ್ಚು ನಿಕಟ ಸಂಬಂಧ ಹೊಂದಿತ್ತು. ನಗರದ ಅಭಿವೃದ್ಧಿಯು 1981ರಲ್ಲಿ ತೈಲದ ಸರಾಸರಿ ವಾರ್ಷಿಕ ಬೆಲೆಯೊಂದಿಗೆ ಅತ್ಯುನ್ನತ ಮಟ್ಟಕ್ಕೆ ಏರಿತು.
ಅನಂತರದ ತೈಲ ಬೆಲೆಯಲ್ಲಿನ ಇಳಿಕೆಯು, ತೈಲ ಉದ್ಯಮ ಮತ್ತು ಅದರ ಪರಿಣಾಮವಾಗಿ ಸಂಪೂರ್ಣ ಕ್ಯಾಲ್ಗರಿ ಆರ್ಥಿಕ ಸ್ಥಿತಿಯು ಕುಸಿಯಲು ಕಾರಣವಾಯಿತು. ಆದರೆ ಕಡಿಮೆ ತೈಲ ಬೆಲೆಯು 1990ರವರೆಗೆ ಸಂಪೂರ್ಣವಾಗಿ ಚೇತರಿಸಿಕೊಳ್ಳದಂತೆ ಮಾಡಿತು.

### ಇತ್ತೀಚಿನ ಇತಿಹಾಸ
ಇಂಧನ ಕ್ಷೇತ್ರವು ಅತಿ ಹೆಚ್ಚಿನ ಕಾಲ್ಗರಿಯನ್ನರಿಗೆ ಉದ್ಯೋಗ ನೀಡಿದರೂ, 1980ರ ಆರಂಭದಲ್ಲಿನ ಆರ್ಥಿಕ ಕುಸಿತದಿಂದಾದ ಪತನವು ಗಮನಾರ್ಹವಾಗಿತ್ತು. ಅಲ್ಲದೇ ನಿರುದ್ಯೋಗ ದರವೂ ಅತಿ ಹೆಚ್ಚಾಗಿತ್ತು. ಆದರೆ ಆ ದಶಕದ ಕೊನೆಯಲ್ಲಿ ಆರ್ಥಿಕ ಸ್ಥಿತಿ ಚೇತರಿಸಿತು. ಕ್ಯಾಲ್ಗರಿಯು ತೈಲ ಮತ್ತು ಅನಿಲಕ್ಕೆ ಹೆಚ್ಚು ಮಹತ್ವ ನೀಡಲು ಸಮರ್ಥವಾಗಿಲ್ಲ. ಅಲ್ಲದೇ ನಗರವು ಆರ್ಥಿಕವಾಗಿ ಮತ್ತು ಸಾಂಸ್ಕೃತಿವಾಗಿ ಹೆಚ್ಚು ವೈವಿಧ್ಯಮಯವಾಗಿದೆ, ಎಂಬುದನ್ನು ಅತಿ ಶೀಘ್ರದಲ್ಲಿ ಕಂಡುಕೊಂಡಿತು. ಈ ಹಿನ್‌ಸರಿತದ ಅವಧಿಯು ಮಧ್ಯಮ-ಗಾತ್ರದ ಮತ್ತು ಹೆಚ್ಚುಕಡಿಮೆ ವಿಶಿಷ್ಟ ಲಕ್ಷಣಗಳಿಲ್ಲದ ಪ್ರೇರಿ ನಗರವಾದ ಕ್ಯಾಲ್ಗರಿಯನ್ನು ಪ್ರಮುಖ ರಾಷ್ಟ್ರೀಯ-ಪ್ರತಿಬಂಧಕವಿಲ್ಲದ ನಗರವಾಗಿ ಮತ್ತು ವೈವಿಧ್ಯತೆಯ ಕೇಂದ್ರವಾಗಿ ಮಾಡಿತು. ಈ ಬದಲಾವಣೆಯು 1988ರ ಫೆಬ್ರವರಿಯಲ್ಲಿ ನಗರವು XV ಒಲಿಂಪಿಕ್ ಚಳಿಗಾಲದ ಕ್ರೀಡೆಯನ್ನು ನಡೆಸಿಕೊಟ್ಟಾಗ ಅತ್ಯುತ್ತಮ ಸ್ಥಿತಿ ತಲುಪಿತು. ಈ ಕ್ರೀಡೆಯ ಯಶಸ್ಸು ನಗರವನ್ನು ಪ್ರಪಂಚ ಮಟ್ಟದಲ್ಲಿ ಪ್ರಸಿದ್ಧಿ ಪಡೆಯುವಂತೆ ಮಾಡಿತು.

ತೈಲ ಬೆಲೆಯ ಏರಿಕೆಯಿಂದಾಗಿ ಕ್ಯಾಲ್ಗರಿ ಮತ್ತು ಆಲ್ಬರ್ಟಾದ ಆರ್ಥಿಕ ಸ್ಥಿತಿಯು 2008ರ ಕೊನೆಯವರೆಗೆ ಅಭಿವೃದ್ಧಿ ಕಂಡಿತು. ಸುಮಾರು 1.1 ದಶಲಕ್ಷ ಜನಸಂಖ್ಯೆ ಹೊಂದಿರುವ ಈ ಪ್ರದೇಶವು ರಾಷ್ಟ್ರದಲ್ಲೇ ಅತ್ಯಂತ ವೇಗವಾಗಿ ಬೆಳೆಯುತ್ತಿರುವ ಆರ್ಥಿಕ ಸ್ಥಿತಿಯನ್ನು ಹೊಂದಿತ್ತು. ತೈಲ ಮತ್ತು ಅನಿಲ ಉದ್ಯಮವು ಆರ್ಥಿಕ ಸ್ಥಿತಿಯ ಪ್ರಮುಖ ಭಾಗವಾಗಿದ್ದರೂ, ನಗರವು ಪ್ರವಾಸೋದ್ಯಮ ಮತ್ತು ಉನ್ನತ-ತಂತ್ರಜ್ಞಾನ ಕೈಗಾರಿಕೆಯಂತಹ ಇತರ ಕ್ಷೇತ್ರಗಳಲ್ಲಿ ಬಂಡವಾಳ ಹೂಡಲು ಆರಂಭಿಸಿತು. ಈ ನಗರದ ಅನೇಕ ಉತ್ಸವಗಳು ಮತ್ತು ಆಕರ್ಷಣೆಗಳಿಗಾಗಿ, ವಿಶೇಷವಾಗಿ ಕ್ಯಾಲ್ಗರಿ ಸ್ಟ್ಯಾಂಪೀಡ್‌‌ಗಾಗಿ, ಇಂದು ಸುಮಾರು 3.1 ದಶಲಕ್ಷ ಮಂದಿ ನಗರಕ್ಕೆ ವಾರ್ಷಿಕವಾಗಿ ಭೇಟಿ ನೀಡುತ್ತಾರೆ. ಹತ್ತಿರದ ಗಿರಿಧಾಮ ಪ್ರದೇಶಗಳಾದ ಬ್ಯಾನ್ಫ್, ಲೇಕ್ ಲೂಯಿಸ್ ಮತ್ತು ಕ್ಯಾನ್ಮೋರ್ ಸಹ ಪ್ರವಾಸಿಗರ ಆಕರ್ಷಣೆಯ ಕೇಂದ್ರವಾಗಿ ಜನಪ್ರಿಯವಾಗುತ್ತಿದೆ. ಅದರ ಪರಿಣಾಮವಾಗಿ ಅತಿ ಹೆಚ್ಚಿನ ಸಂಖ್ಯೆಯ ಜನರು ಕ್ಯಾಲ್ಗರಿಗೆ ಬರುತ್ತಿದ್ದಾರೆ. ಇತರ ಆಧುನಿಕ ಉದ್ಯಮಗಳೆಂದರೆ ವಿದ್ಯುತ್ ಉತ್ಪಾದನೆ, ಉನ್ನತ-ತಂತ್ರಜ್ಞಾನದ ಚಲನಚಿತ್ರ, ಇ-ವಾಣಿಜ್ಯ, ಸಾರಿಗೆ ಸಂಪರ್ಕ ವ್ಯವಸ್ಥೆ ಮತ್ತು ಸೇವೆಗಳು. ಅತ್ಯತ್ತುಮ ಜೀವನ ಗುಣಮಟ್ಟದ ಸಮೀಕ್ಷೆಗಳಲ್ಲಿ ನಗರವು ಉನ್ನತ ಸ್ಥಾನ ಪಡೆದಿದೆ: 2006ರಲ್ಲಿ 25ನೇ, 2007ರಲ್ಲಿ 24ನೇ, 2008ರಲ್ಲಿ 25ನೇ, 2009ರಲ್ಲಿ 26ನೇ ಮತ್ತು 2010ರ ಮರ್ಸರ್ ಕ್ವಾಲಿಟಿ ಆಫ್ ಲಿವಿಂಗ್ ಸರ್ವೇಕ್ಷಣೆ ಯಲ್ಲಿ 28ನೇ ಸ್ಥಾನ ಪಡೆದಿದೆ. ಅಲ್ಲದೆ ಇದು ಎಕಾನಮಿಸ್ಟ್ ಇಂಟೆಲಿಜೆನ್ಸ್ ಯುನಿಟ್ (EIU)ನ ಪ್ರಕಾರ ಜೀವನ ನಡೆಸಲು 5ನೇ ಅತ್ಯುತ್ತಮ ನಗರವೆಂಬ ಹೆಸರು ಪಡೆದಿದೆ. ಕ್ಯಾಲ್ಗರಿಯು ಫೋರ್ಬ್ಸ್ ನಿಯತಕಾಲಿಕದಿಂದ 2007ರಲ್ಲಿ ಪ್ರಪಂಚದಲ್ಲೇ ಅತ್ಯಂತ ಸ್ವಚ್ಛ ನಗರವೆಂಬ ಸ್ಥಾನ ಪಡೆಯಿತು. ಮರ್ಸರ್ ಈ ನಗರಕ್ಕೆ 2010ರ ಪ್ರಪಂಚದಲ್ಲೇ ಮೊದಲ-ಸ್ಥಾನ ಪಡೆದ ಪರಿಸರ-ನಗರವೆಂಬ ಹೆಸರನ್ನೂ ನೀಡಿತು.

## ಭೂಗೋಳಶಾಸ್ತ್ರ
ಕ್ಯಾಲ್ಗರಿಯು ಕೆನಡಿಯನ್ ರಾಕೀಸ್‌ ಅಡಿಗುಡ್ಡಗಳು ಮತ್ತು ಕೆನಡಿಯನ್ ಪ್ರೇರಿಗಳ ನಡುವಿನ ಸಂಕ್ರಮಣ ವಲಯದಲ್ಲಿದೆ. ಆದ್ದರಿಂದ ಇದು ಹೆಚ್ಚುಕಡಿಮೆ ಗುಡ್ಡಗಳಿಂದ ಕೂಡಿದೆ. ಕ್ಯಾಲ್ಗರಿಯ ಉನ್ನತಿಯು ನಗರಮಧ್ಯದಲ್ಲಿ ಸಮುದ್ರ ಮಟ್ಟಕ್ಕಿಂತ ಸರಿಸುಮಾರು ನಷ್ಟು ಎತ್ತರವಾಗಿದೆ; ಮತ್ತು ವಿಮಾನ ನಿಲ್ದಾಣದಲ್ಲಿ ನಷ್ಟಿದೆ. ನಗರ ಪ್ರದೇಶದ ಭೂ ವಿಸ್ತೀರ್ಣವು ನಷ್ಟಿದೆ (2006ರ ಪ್ರಕಾರ) ಹಾಗೂ ಇದು ಟೊರೊಂಟೊ ನಗರದ ಭೂ ವಿಸ್ತೀರ್ಣವನ್ನು ಮೀರಿಸುತ್ತದೆ.

ಈ ನಗರದಲ್ಲಿ ಎರಡು ಪ್ರಮುಖ ನದಿಗಳು ಹರಿಯುತ್ತವೆ. ಬೊ ನದಿಯು ಅತ್ಯಂತ ಉದ್ದ ನದಿಯಾಗಿದ್ದು ಪಶ್ಚಿಮದಿಂದ ದಕ್ಷಿಣಕ್ಕೆ ಹರಿಯುತ್ತದೆ. ಎಲ್ಬೊ ನದಿಯು ದಕ್ಷಿಣದಿಂದ ಉತ್ತರ ಭಾಗಕ್ಕೆ ಹರಿದು, ನಗರ ಮಧ್ಯದಲ್ಲಿ ಬೊ ನದಿಯೊಂದಿಗೆ ಸೇರುತ್ತದೆ. ಈ ನಗರದ ಹವಾಗುಣವು ಸಾಮಾನ್ಯವಾಗಿ ಶುಷ್ಕವಾಗಿರುವುದರಿಂದ, ಒತ್ತಾಗಿರುವ ಸಸ್ಯಗಳು ನೈಸರ್ಗಿಕವಾಗಿ ಕೇವಲ ನದಿ ಕಣಿವೆಗಳಲ್ಲಿ, ಕೆಲವು ಉತ್ತರ-ಭಾಗಕ್ಕೆ ಮುಖಮಾಡಿರುವ ಇಳಿಜಾರು ಪ್ರದೇಶಗಳಲ್ಲಿ ಮತ್ತು ಫಿಶ್ ಕ್ರೀಕ್ ಪ್ರೊವಿನ್ಶಿಯಲ್ ಪಾರ್ಕ್‌ನಲ್ಲಿ ಮಾತ್ರ ಕಂಡುಬರುತ್ತವೆ.

ನಗರವು ಪ್ರಾಕೃತಿಕ ವಿಸ್ತೀರ್ಣದಲ್ಲಿ ದೊಡ್ಡದಾಗಿದ್ದು, ನಗರ ಮಧ್ಯಭಾಗವು ವಿವಿಧ ಸಾಂದ್ರತೆಯ ಸಮುದಾಯಗಳಿಂದ ಆವೃತವಾಗಿದೆ. ಗಣನೀಯ ಗಾತ್ರದ ಮೆಟ್ರೊಪಾಲಿಟನ್  ಪ್ರದೇಶವನ್ನು ಹೊಂದಿರುವ ಹೆಚ್ಚಿನ ನಗರಗಳಿಗೆ ಭಿನ್ನವಾಗಿ, ಕ್ಯಾಲ್ಗರಿಯ ಹೆಚ್ಚಿನ ಉಪನಗರಗಳು ಒಟ್ಟಿಗೆ ಸೇರಿ ಸಂಪೂರ್ಣ ನಗರವಾಗಿವೆ. ಇದಕ್ಕೆ ಹೊರತಾಗಿರುವವೆಂದರೆ ಉತ್ತರಕ್ಕಿರುವ ಏರಿಡ್ರೈ ನಗರ, ವಾಯವ್ಯಕ್ಕಿರುವ ಕೊಕ್ರೇನ್, ಪೂರ್ವಕ್ಕಿರುವ ಸ್ಟ್ರ್ಯಾತ್ಮೋರ್ ಹಾಗೂ ಪಶ್ಚಿಮದಲ್ಲಿರುವ ಸ್ಪ್ರಿಂಗ್‌ಬ್ಯಾಂಕ್ ಮತ್ತು ಬಿಯರ್‌ಸ್ಪಾ. ತಾಂತ್ರಿಕವಾಗಿ ಕ್ಯಾಲ್ಗರಿಯ ಮೆಟ್ರೊಪಾಲಿಟನ್  ಪ್ರದೇಶದಲ್ಲಿಲ್ಲದಿದ್ದರೂ, ಒಕೊಟೋಕ್ಸ್ ನಗರವು ದಕ್ಷಿಣಕ್ಕಿರುವ ಏಕೈಕ ಕಡಿಮೆ ದೂರವಾಗಿದೆ. ಅಲ್ಲದೇ ಇದನ್ನೂ ಉಪನಗರವೆಂದು ಪರಿಗಣಿಸಲಾಗುತ್ತದೆ. ಕ್ಯಾಲ್ಗರಿ ಆರ್ಥಿಕ ವಲಯವು CMAಗಿಂತ ಸ್ವಲ್ಪ ಹೆಚ್ಚು ಪ್ರದೇಶವನ್ನು ಒಳಗೊಳ್ಳುತ್ತದೆ. ಇದು 2008ರಲ್ಲಿ 1,251,600 ಜನಸಂಖ್ಯೆ ಹೊಂದಿತ್ತು.

ನಗರವು ಪ್ರಗತಿಯನ್ನು ಮುಂದುವರಿಸಿಕೊಂಡು ಹೋಗಲು ಅನೇಕ ವರ್ಷಗಳಿಂದ ಅಸಂಖ್ಯಾತ ಭೂ ಸ್ವಾಧೀನ ಕಾರ್ಯವಿಧಾನಗಳನ್ನು ಕೈಗೊಂಡಿದೆ; ಇತ್ತೀಚೆಗೆ ಇದು 2007ರ ಜುಲೈನಲ್ಲಿ ಹತ್ತಿರದ ಶೆಪಾರ್ಡ್ ಪಾಳೆಯವನ್ನು ಆಕ್ರಮಿಸಿಕೊಂಡಿತು. ಆ ಮೂಲಕ ನಗರವು ಅದರ ಗಡಿರೇಖೆಯನ್ನು ಬಾಲ್ಜಾಕ್ ಪಾಳೆಯಕ್ಕೆ ಹತ್ತಿರದಲ್ಲಿ ಹಾಗೂ ಏರಿ‌ಡ್ರೈ ನಗರ ಮತ್ತು ಚೆಸ್ಟರ್ಮಿಯರ್ ನಗರಕ್ಕೆ ತುಂಬಾ ಕಡಿಮೆ ದೂರದಲ್ಲಿ ಹೊಂದಿದೆ. ಇಷ್ಟು ಸಮೀಪದಲ್ಲಿದ್ದರೂ, ಪ್ರಸ್ತುತ ಕ್ಯಾಲ್ಗರಿಯು ಏರ್‌ಡ್ರೈ ಅಥವಾ ಚೆಸ್ಟೆರ್ಮಿಯರ್ಅನ್ನು ಆಕ್ರಮಿಸಿಕೊಳ್ಳುವ ಯಾವುದೇ ಯೋಜನೆಗಳನ್ನು ಹೊಂದಿಲ್ಲ. ವಾಸ್ತವವಾಗಿ ಚೆಸ್ಟೆರ್ಮಿಯರ್‌ನ ಆಡಳಿತವು, ನಗರ ಮತ್ತು ಕ್ಯಾಲ್ಗರಿಯ ನಡುವೆ ಬರುವ ಭೂಮಿ ಸ್ವಾಧೀನಪಡಿಸಿಕೊಳ್ಳುವ  ಅಭಿವೃದ್ಧಿ ಯೋಜನೆಯೊಂದನ್ನು ಹೊಂದಿದೆ.

ಕ್ಯಾಲ್ಗರಿ ನಗರವು ಎರಡು ಪೌರಾಡಳಿತದ ಜಿಲ್ಲೆಗಳಿಂದ ಆವೃತವಾಗಿದೆ, ಉತ್ತರ, ಪಶ್ಚಿಮ ಮತ್ತು ಪೂರ್ವಕ್ಕಿರುವ ರಾಕಿ ವ್ಯೂ ಕೌಂಟಿ; ಮತ್ತು ದಕ್ಷಿಣಕ್ಕಿರುವ ಸಂ. 31 ಅಡಿಗುಡ್ಡ.

### ಕ್ಯಾಲ್ಗರಿಯ ಸುತ್ತಮುತ್ತಲ ಪ್ರದೇಶಗಳು 
ನಗರದ ಮಧ್ಯಭಾಗವು ಅಕ್ಕಪಕ್ಕದಲ್ಲಿ ಐದು ನಗರಗಳನ್ನು ಒಳಗೊಂಡಿದೆ: ಎಯು ಕ್ಲೈರ್‌ (ಫೆಸ್ಟಿವಲ್ ಡಿಸ್ಟ್ರಿಕ್ಟ್ಅನ್ನೂ ಒಳಗೊಂಡು), ಡೌನ್‌ಟೌನ್ ವೆಸ್ಟ್ ಎಂಡ್‌, ಡೌನ್‌ಟೌನ್ ಕಮರ್ಶಿಯಲ್ ಕೋರ್‌, ಚೈನಾಟೌನ್ ಮತ್ತು ಡೌನ್‍‌ಟೌನ್ ಈಸ್ಟ್ ವಿಲೇಜ್‌ (ರಿವರ್ಸ್ ಜಿಲ್ಲೆಯ ಭಾಗವೂ). ಕಮರ್ಶಿಯಲ್ ಕೋರ್ಅನ್ನು ಅನೇಕ ಜಿಲ್ಲೆಗಳಾಗಿ ವಿಭಾಗಿಸಲಾಗಿದೆ, ಅವುಗಳೆಂದರೆ ಸ್ಟೀಫನ್ ಅವೆನ್ಯೂ ರಿಟೈಲ್ ಕೋರ್, ಎಂಟರ್ಟೈನ್ಮೆಂಟ್ ಜಿಲ್ಲೆ, ಆರ್ಟ್ಸ್ ಜಿಲ್ಲೆ ಮತ್ತು ಗೌರ್ನ್ಮೆಂಟ್ ಜಿಲ್ಲೆ. 9ನೇ ಅವೆನ್ಯೂವಿನ ದಕ್ಷಿಣ ಮತ್ತು ನಗರಮಧ್ಯಕ್ಕಿಂತ ಭಿನ್ನವಾಗಿರುವುದು ಕ್ಯಾಲ್ಗರಿಯ ಅತಿ ಹೆಚ್ಚಿನ ಜನಸಾಂದ್ರತೆಯಿರುವ ಪಕ್ಕದ ನಗರ ಬೆಲ್ಟ್‌ಲೈನ್‌. ಈ ಪ್ರದೇಶವು ಅನೇಕ ಸಮುದಾಯಗಳನ್ನು ಹೊಂದಿದೆ, ಅವುಗಳೆಂದರೆ ಕೊನ್ನಾಟ್, ವಿಕ್ಟೋರಿಯಾ ಕ್ರಾಸಿಂಗ್ ಮತ್ತು ರಿವರ್ಸ್ ಜಿಲ್ಲೆಯ ಒಂದು ಭಾಗ. ಬೆಲ್ಟ್‌ಲೈನ್‌ ಕ್ಯಾಲ್ಗರಿಯ ಕೇಂದ್ರದ ಜನಸಾಂದ್ರತೆ ಮತ್ತು ಜೀವಂತಿಕೆಯನ್ನು ಹೆಚ್ಚಿಸಲು ಪೌರಾಡಳಿತ ಸರ್ಕಾರ ವು ನಿರ್ವಹಿಸುವ ಪ್ರಮುಖ ಯೋಜನೆಗಳು ಮತ್ತು ನವಚೈತನ್ಯ ಕಾರ್ಯಗಳಿಗೆ ಕೇಂದ್ರವಾಗಿದೆ.

ಪಕ್ಕದಲ್ಲಿ ಅಥವಾ ನೇರವಾಗಿ ನಗರದ ಮಧ್ಯಭಾಗದಿಂದ ಹರಡಿರುವವೆಂದರೆ ಒಳ-ನಗರ ಸಮೂಹಗಳು. ಅವುಗಳೆಂದರೆ ಕ್ರೆಸೆಂಟ್ ಹೈಟ್ಸ್, ಹೌಸ್‌ಫೀಲ್ಡ್ ಹೈಟ್ಸ್/ಬ್ರಿಯರ್ ಹಿಲ್, ಹಿಲ್‌ಹರ್ಸ್ಟ್/ಸನ್ನಸೈಡ್ (ಕೆನ್ಸಿಂಗ್ಟನ್ BRZ), ಬ್ರಿಡ್ಜ್‌ಲ್ಯಾಂಡ್, ರೆನ್‌ಫ್ರೂ, ಮೌಂಟ್ ರಾಯಲ್, ಮಿಷನ್, ರಾಮ್ಸೆ ಹಾಗೂ ಪೂರ್ವಕ್ಕಿರುವ ಇಂಗಲ್‌ವುಡ್ ಮತ್ತು ಆಲ್ಬರ್ಟ್ ಪಾರ್ಕ್/ರಾಡಿಸನ್ ಹೈಟ್ಸ್. ಒಳ-ನಗರವು ಅಕ್ಕಪಕ್ಕದಲ್ಲಿ ಹೆಚ್ಚುಕಡಿಮೆ ಒತ್ತಾಗಿರುವ ಪ್ರದೇಶಗಳನ್ನು ಹೊಂದಿದೆ, ಅವುಗಳೆಂದರೆ ಉತ್ತರಕ್ಕೆ ರೋಸ್‌ಡೇಲ್ ಮತ್ತು ಮೌಂಟ್ ಪ್ಲೆಸೆಂಟ್; ಪಶ್ಚಿಮಕ್ಕೆ ಬೊನೆಸ್, ಪಾರ್ಕ್‌ಡೇಲ್ ಮತ್ತು ಗ್ಲೆಂಡೇಲ್; ದಕ್ಷಿಣಕ್ಕೆ ಪಾರ್ಕ್ ಹಿಲ್, ದಕ್ಷಿಣ ಕ್ಯಾಲ್ಗರಿ (ಮಾರ್ಡ ಲೂಪ್ಅನ್ನೂ ಒಳಗೊಂಡು), ಬ್ಯಾಕ್‌ವ್ಯೂ, ಆಲ್ಟಡೋರ್ ಮತ್ತು ಕಿಲ್ಲರ್ನೆ; ಹಾಗೂ ಪೂರ್ವಕ್ಕೆ ಫಾರೆಸ್ಟ್ ಲಾನ್/ಇಂಟರ್‌ನ್ಯಾಷನಲ್ ಅವೆನ್ಯೂ. ಇವುಗಳಿಂದ ಆಚೆಗೆ, ಸಾಮಾನ್ಯವಾಗಿ ಹೆದ್ದಾರಿಗಳಿಂದ ಬೇರ್ಪಡಿಸಲ್ಪಟ್ಟ ಉಪನಗರ ಸಮೂಹಗಳಿವೆ, ಅವುಗಳೆಂದರೆ ಸಾಮರ್ಸೆಟ್, ಕಂಟ್ರಿ ಹಿಲ್ಸ್, ಸನ್‌ಡ್ಯಾನ್ಸ್ ಮತ್ತು ಮ್ಯಾಕ್‌ಕೆಂಜೀ ಟೌನೆ. ನಗರದ ಮಿತಿಯಲ್ಲಿ ಸುಮಾರು 180 ವಿಭಿನ್ನ ನಗರಗಳು ಅಕ್ಕಪಕ್ಕದಲ್ಲಿವೆ.

ಕ್ಯಾಲ್ಗರಿಯ ಅಕ್ಕಪಕ್ಕದ ನಗರಗಳಲ್ಲಿ ಕೆಲವು ಆರಂಭದಲ್ಲಿ ಪ್ರತ್ಯೇಕ ಪಟ್ಟಣಗಳಾಗಿದ್ದವು. ನಗರವು ಬೆಳೆದಂತೆ ಅವು ಅದರಿಂದ ವಶಪಡಿಸಿಕೊಳ್ಳಲ್ಪಟ್ಟವು. ಅವುಗಳೆಂದರೆ ಬೊನೆಸ್‌, ಓಗ್ಡನ್, ಮೋಂಟ್ಗೊಮೆರಿ, ಫಾರೆಸ್ಟ್ ಲಾನ್, ಮಿಡ್ನಾಪೋರ್, ರೋಸ್‍‌ಡೇಲ್ ಹಾಗೂ ಇತ್ತೀಚೆಗೆ 2007ರಲ್ಲಿ ಶೆಪಾರ್ಡ್‌.

### ಹವಾಗುಣ
ಕೊಪ್ಪೆನ್ ಹವಾಗುಣ ವರ್ಗೀಕರಣ ವ್ಯವಸ್ಥೆಯ ಪ್ರಕಾರ, ಕ್ಯಾಲ್ಗರಿಯ ಹವಾಗುಣವು ಆರ್ದ್ರ ಭೂಖಂಡವಾಗಿದೆ (ಕೊಪ್ಪೆನ್ ಹವಾಗುಣ ವರ್ಗೀಕರಣ *Dfb*, USDA ಪ್ಲ್ಯಾಂಟ್ ಹಾರ್ಡಿನೆಸ್ ಜೋನ್ 3a). (ಆದರೂ ಅದರ ಆರ್ದ್ರತೆಯ ಮಟ್ಟವು ತುಂಬಾ ಕಡಿಮೆಯಾಗಿದೆ). ಇದು ಪ್ರಬಲ ಅರೆ-ನಿರಾರ್ದ್ರ ಪ್ರಭಾವಗಳು, ದೀರ್ಘಕಾಲ, ಶುಷ್ಕ, ಶೀತ ಆದರೆ ಹೆಚ್ಚು ವ್ಯತ್ಯಾಸಗೊಳ್ಳುವ ಚಳಿಗಾಲ ಹಾಗೂ ಅಲ್ಪಾವಧಿಯ, ಮಧ್ಯಮ ಪ್ರಮಾಣದ ಬೆಚ್ಚಗಿನ ಬೇಸಿಗೆ ಕಾಲವನ್ನು ಹೊಂದಿದೆ. ಹವಾಗುಣವು ನಗರದ ಎತ್ತರ ಸ್ಥಳಗಳಿಂದ ಮತ್ತು(ಬೆಟ್ಟ-ಗುಡ್ಡ ಕಲ್ಲು ಬಂಡೆಗಳ) ರಾಕಿ ಪರ್ವತಗಳ ಸಾಮಿಪ್ಯದಿಂದ ಹೆಚ್ಚು ಪ್ರಭಾವಕ್ಕೊಳಗಾಗುತ್ತದೆ. ಕ್ಯಾಲ್ಗರಿಯ ಚಳಿಗಾಲವು ಅಹಿತಕರ ಚಳಿಯನ್ನು ಹೊಂದಿರುತ್ತದೆ; ಆದರೆ ಚಳಿಗಾಲದ ತಿಂಗಳಲ್ಲಿ ಪರ್ವತಗಳಿಂದ ನಗರಕ್ಕೆ ಬೆಚ್ಚಗಿನ, ಶುಷ್ಕ ಚಿನುಕ್ ಗಾಳಿ ಬೀಸುತ್ತದೆ. ಇದು ಕ್ಯಾಲ್ಗರಿಯನ್ನರಿಗೆ ಚಳಿಯಿಂದ ಸ್ವಲ್ಪ ಪ್ರಮಾಣದ ಮುಕ್ತಿಯನ್ನು ನೀಡುತ್ತದೆ. ಈ ಗಾಳಿಯು ಚಳಿಗಾಲದಲ್ಲಿ ಇಲ್ಲಿನ ತಾಪಮಾನವನ್ನು ಕೆಲವು ಗಂಟೆಗಳಲ್ಲಿ ಸುಮಾರು ನಷ್ಟು ಹೆಚ್ಚಿಸುತ್ತದೆ ಹಾಗೂ ಅನೇಕ ದಿನಗಳ ಕಾಲ ಉಳಿಯುತ್ತದೆ. ಚಿನುಕ್ ಗಾಳಿಯು ಕ್ಯಾಲ್ಗರಿಯ ಚಳಿಗಾಲದಲ್ಲಿ ಸಾಮಾನ್ಯವಾಗಿರುತ್ತದೆ. ಸುಮಾರು 100 ವರ್ಷಗಳ ಹವಾಗುಣ ವೀಕ್ಷಣೆಯಲ್ಲಿ ಕೇವಲ ಒಂದು ತಿಂಗಳು (1950ರ ಜನವರಿ) ಮಾತ್ರ  ನಗರವು ಈ ಉಷ್ಣಗಾಳಿಯನ್ನು ಪಡೆಯಲಿಲ್ಲ. ಚಳಿಗಾಲದ ಎಲ್ಲಾ ದಿನಗಳಲ್ಲಿ ಅರ್ಧಕ್ಕಿಂತಲೂ ಹೆಚ್ಚು ಪ್ರತಿದಿನ ನಷ್ಟು ಗರಿಷ್ಠ ತಾಪಮಾನವಿರುತ್ತದೆ.

ಕ್ಯಾಲ್ಗರಿಯು ವ್ಯತಿರಿಕ್ತ ಗುಣಲಕ್ಷಣಗಳನ್ನು ಹೊಂದಿರುವ ನಗರವಾಗಿದೆ. ಇಲ್ಲಿನ ತಾಪಮಾನವು 1893ರಲ್ಲಿ ಅತ್ಯಂತ ಕಡಿಮೆ  ಮತ್ತು 1919ರಲ್ಲಿ ಅತ್ಯಂತ ಹೆಚ್ಚು  ದಾಖಲಾಗಿದೆ. ಪ್ರತಿ ವರ್ಷಕ್ಕೆ ಐದು ದಿನಗಳಲ್ಲಿ ತಾಪಮಾನವು ಗಿಂತ ಕಡಿಮೆ ಇರುತ್ತದೆ. ವಿಪರೀತ ಚಳಿಯಿದ್ದರೂ ಸಾಮಾನ್ಯವಾಗಿ ದೀರ್ಘಕಾಲ ಉಳಿಯುವುದಿಲ್ಲ. ಎನ್ವೈರ್ನ್ಮೆಟ್ ಕೆನಡಾದ ಪ್ರಕಾರ ಕ್ಯಾಲ್ಗರಿಯ ಸರಾಸರಿ ತಾಪಮಾನವು, ಜನವರಿಯಲ್ಲಿ ನಷ್ಟಿರುವ ದೈನಂದಿನ ಸರಾಸರಿ ತಾಪಮಾನದಿಂದ ಹಿಡಿದು ಜುಲೈನಲ್ಲಿ ನಷ್ಟು ದೈನಂದಿನ ತಾಪಮಾನದವರೆಗೆ ಬದಲಾಗುತ್ತಿರುತ್ತದೆ.

ಕ್ಯಾಲ್ಗರಿಯ ಹೆಚ್ಚು ಎತ್ತರ ಸ್ಥಳಗಳಿಂದಾಗಿ ಮತ್ತು ತುಲನಾತ್ಮಕ ಶುಷ್ಕತೆಯಿಂದಾಗಿ, ಬೇಸಿಗೆಯ ಸಂಜೆಯು ತುಂಬಾ ತಂಪಾಗಿರುತ್ತದೆ. ಬೇಸಿಗೆಯ ಸರಾಸರಿ ಕನಿಷ್ಠ ತಾಪಮಾನವು  ನಷ್ಟಿರುತ್ತದೆ. ಕ್ಯಾಲ್ಗರಿಯ ಬೇಸಿಗೆಯ ದಿನದ ತಾಪಮಾನವು ಅನ್ನು ಮೀರಿಸುತ್ತದೆ, ಈ ತಾಪಮಾನವು ಸಾಮಾನ್ಯವಾಗಿ ಜೂನ್, ಜುಲೈ ಮತ್ತು ಆಗಸ್ಟ್‌ನಲ್ಲಿ ಇರುತ್ತದೆ. ಇದು ಸಾಂದರ್ಭಿಕವಾಗಿ ಸೆಪ್ಟೆಂಬರ್‌ನವರೆಗೆ ಮುಂದುವರಿಯಬಹುದು ಅಥವಾ ಬೇಗನೆ ಮೇ ತಿಂಗಳಲ್ಲೇ ಆರಂಭವಾಗಬಹುದು. ಇಲ್ಲಿ ಸರಾಸರಿ ಆರ್ದ್ರತೆಯು ಚಳಿಗಾಲದಲ್ಲಿ 55%ನಷ್ಟಿರುತ್ತದೆ ಮತ್ತು ಬೇಸಿಗೆಯಲ್ಲಿ 45%ನಷ್ಟಿರುತ್ತದೆ. ಕ್ಯಾಲ್ಗರಿಯು ಪಾಶ್ಚಿಮಾತ್ಯ ಗ್ರೇಟ್ ಪ್ಲೇನ್ಸ್ ಮತ್ತು ಕೆನಡಿಯನ್ ಪ್ರೇರಿಯಲ್ಲಿನ ಇತರ ನಗರಗಳಂತೆ ಅರೆ-ನಿರಾರ್ದ್ರ ಹವಾಗುಣವನ್ನು ಹೊಂದಿದೆ. ಪೂರ್ವಕ್ಕಿರುವ ಟೊರೊಂಟೊ, ಮಾಂಟ್ರಿಯಲ್, ಒಟ್ಟಾವ ಅಥವಾ ವಿನ್ನಿಪೆಗ್ ಮೊದಲಾದ ನಗರಗಳಿಗೆ ಭಿನ್ನವಾಗಿ, ಕ್ಯಾಲ್ಗರಿ ಬೇಸಿಗೆಯಲ್ಲಿ ಆರ್ದ್ರತೆಯು ಅಸಾಧಾರಣ ಅಂಶವಾಗಿರುತ್ತದೆ.

ಈ ನಗರವು ಕೆನಡಾದಲ್ಲೇ ಹೆಚ್ಚು ಸೂರ್ಯ(ಪ್ರಖರತೆ) ಪ್ರಕಾಶವನ್ನು ಪಡೆಯುವ ನಗರವಾಗಿದೆ, ಇಲ್ಲಿ ವಾರ್ಷಿಕವಾಗಿ ಸುಮಾರು 2,400 ಗಂಟೆಗಳ ಕಾಲ ಬಿಸಿಲಿರುತ್ತದೆ. ನಗರದ ಈಶಾನ್ಯ ಭಾಗದಲ್ಲಿರುವ ಕ್ಯಾಲ್ಗರಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವು ವಾರ್ಷಿಕವಾಗಿ ಸರಾಸರಿ ನಷ್ಟು ಹಿಮ ಪಾತವನ್ನು ಪಡೆಯುತ್ತದೆ, ಇದರಲ್ಲಿ ನಷ್ಟು ಪ್ರಮಾಣವು ಮಳೆಯ ರೂಪದಲ್ಲಿ ಮತ್ತು ನಷ್ಟು ಮಂಜಿನ ರೂಪದಲ್ಲಿ ಬೀಳುತ್ತದೆ. ನಗರದಲ್ಲಿ ಶುಷ್ಕತೆಯು ವಾಡಿಕೆಯಂತಿರುತ್ತದೆ. ಇದು ವರ್ಷದ ಯಾವುದೇ ಸಮಯದಲ್ಲಿ ಕಂಡುಬರಬಹುದು, ಇದು ಕೆಲವೊಮ್ಮೆ ಅನೇಕ ತಿಂಗಳ ಕಾಲ ಅಥವಾ ಕೆಲವು ವರ್ಷಗಳ ಕಾಲವೂ ಮುಂದುವರಿಯಬಹುದು. ಪಾತವು ಪಶ್ಚಿಮದಿಂದ ಪೂರ್ವಕ್ಕೆ ಕಡಿಮೆಯಾಗುತ್ತದೆ; ಅದರ ಪರಿಣಾಮವಾಗಿ, ಪಶ್ಚಿಮದ ಹೊರವಲಯದಲ್ಲಿ ಹೆಚ್ಚಿನ ಮರಗಳ ಗುಂಪಿದೆ, ಆದರೆ ಪೂರ್ವ ಭಾಗದ ಗಡಿಯಲ್ಲಿ ಮರಗಳಿಲ್ಲದ ಹುಲ್ಲುಗಾವಲಿದೆ.

ದಕ್ಷಿಣ ಆಲ್ಬರ್ಟಾದಲ್ಲಿರುವ ಕ್ಯಾಲ್ಗರಿಯು ಹೆಚ್ಚಿನ ಚಳಿಗಾಲದಲ್ಲಿ ಹೆಚ್ಚು ಚಳಿಯಿರುವ ಅವಧಿಗಳಿರುತ್ತವೆ. (ಆದರೂ ಅವು ಬೆಚ್ಚಗಿನ ಅವಧಿಗಳಿಂದ ಮಧ್ಯೆ ಮಧ್ಯೆ ತಡೆಗಟ್ಟಲ್ಪಡುತ್ತವೆ). 1&nbsp;ಸೆಂ.ಮೀಗಿಂತಲೂ ಹೆಚ್ಚಿನ ಹಿಮಪಾತವು ವರ್ಷದ 88 ದಿನಗಳಲ್ಲಿ ಕಂಡುಬರುತ್ತದೆ, ಇದು ಟೊರೊಂಟೊದಲ್ಲಿ 74 ದಿನಗಳ ಕಾಲ ಇರುತ್ತದೆ. ಆದರೆ ಹಿಮಪಾತವು (ಮತ್ತು ತಾಪಮಾನ) ಕ್ಯಾಲ್ಗರಿಯಾದ್ಯಂತ ಗಮನಾರ್ಹ ಪ್ರಮಾಣದಲ್ಲಿ ವ್ಯತ್ಯಾಸಗೊಳ್ಳಬಹುದು - ಹೆಚ್ಚಾಗಿ ಎತ್ತರದ ಸ್ಥಳಗಳ ವ್ಯತ್ಯಾಸದಿಂದಾಗಿ ಮತ್ತು ಪರ್ವತಗಳ ಸಾಮಿಪ್ಯದಿಂದಾಗಿ. ಹೈ ರಿವರ್ ನಗರವು (ಕ್ಯಾಲ್ಗರಿಯ ದಕ್ಷಿಣಕ್ಕಿದೆ) ಸರಾಸರಿ 14–15&nbsp;ಸೆಂ.ಮೀನಷ್ಟು ಹಿಮಪಾತವನ್ನು ಪಡೆಯುತ್ತದೆ. ಈ ಪ್ರಮಾಣವು ಈಶಾನ್ಯ ಕ್ಯಾಲ್ಗರಿಯಲ್ಲಿರುವ ಕ್ಯಾಲ್ಗರಿ ವಿಮಾನನಿಲ್ದಾಣಕ್ಕಿಂತ (1971–2000 ಎನ್ವೈರ್ನ್ಮೆಂಟ್ ಕೆನಡಾ ಸರಾಸರಿಯ ಆಧಾರದಲ್ಲಿ) ಮತ್ತು ಟೊರೊಂಟೊ ಪ್ರದೇಶಕ್ಕಿಂತ ಕಡಿಮೆಯಾಗಿದೆ. ಕ್ಯಾಲ್ಗರಿಯ ದಕ್ಷಿಣ ಪ್ರದೇಶಗಳಲ್ಲಿ ತಾಪಮಾನವು ಸ್ವಲ್ಪ ಪ್ರಮಾಣದಲ್ಲಿ ಬೆಚ್ಚಗಿರುತ್ತದೆ.

ಕ್ಯಾಲ್ಗರಿಯಲ್ಲಿ ವರ್ಷದ 22 ದಿನಕ್ಕಿಂತ ಹೆಚ್ಚು ದಿನಗಳಲ್ಲಿ ಗುಡುಗು ಸಿಡಿಲುಗಳಿಂದ ಕೂಡಿದ ಭಾರಿ ಮಳೆಯಾಗುತ್ತದೆ, ಇದು ಹೆಚ್ಚಾಗಿ ಬೇಸಿಗೆಯ ತಿಂಗಳಲ್ಲಿ ಕಂಡುಬರುತ್ತದೆ. ಕ್ಯಾಲ್ಗರಿಯು ಆಲ್ಬರ್ಟಾದ ಆಲಿಕಲ್ಲು ಮಳೆಯಾಗುವ ಪ್ರದೇಶದ ಅಂಚಿನಲ್ಲಿ ಕಂಡುಬರುತ್ತದೆ. ಇದು ಆಲಿಕಲ್ಲು,ಬಿರುಗಾಳಿ ಮಳೆಯಿಂದಾಗಿ ಕೆಲವು ವರ್ಷಗಳಿಗೊಮ್ಮೆ ಹಾನಿಗೊಳಗಾಗುತ್ತದೆ. ಕ್ಯಾಲ್ಗರಿಯಲ್ಲಿ 1991ರ ಸೆಪ್ಟೆಂಬರ್ 7ರಂದು ಸಂಭವಿಸಿದ ಆಲಿಕಲ್ಲು ಮಳೆಯು ಕೆನಡಾದ ಇತಿಹಾಸದಲ್ಲೇ ಹೆಚ್ಚು ವಿನಾಶಕಾರಿ ನೈಸರ್ಗಿಕ ವಿಕೋಪವಾಗಿದೆ, ಇದು ಸುಮಾರು $400 ದಶಲಕ್ಷ ಡಾಲರ್‌ಗಳಷ್ಟು ಹಾನಿಯನ್ನುಂಟುಮಾಡಿತ್ತು. ಹೆಚ್ಚಿನ ಸಂದರ್ಭಗಳಲ್ಲಿ ಶುಷ್ಕ ರೇಖೆಯ ಪಶ್ಚಿಮದಲ್ಲಿರುವುದರಿಂದ ಈ ನಗರದಲ್ಲಿ ಟೋರ್ನಡೊಗಳು (ಬಿರುಗಾಳಿ)ವಿರಳವಾಗಿ ಕಂಡುಬರುತ್ತವೆ.
;ಕ್ಯಾಲ್ಗರಿಯಲ್ಲಿನ ಸಾಮಾನ್ಯ ಕಾಲಗಳೆಂದರೆ (ಹೆಚ್ಚಾಗಿ ವ್ಯತ್ಯಾಸಗೊಳ್ಳುವ ಹವಾಗುಣದಿಂದಾಗಿ ಇಲ್ಲಿ ಕಾಲಮಾನಗಳನ್ನು ಸ್ಪಷ್ಟವಾಗಿ ನಿರೂಪಿಸಿಲ್ಲ)
* ಚಳಿಗಾಲ: ನವೆಂಬರ್‌ನಿಂದ ಮಾರ್ಚ್‌ವರೆಗೆ
* ವಸಂತಕಾಲ: ಎಪ್ರಿಲ್‌ನಿಂದ ಮೇವರೆಗೆ
* ಬೇಸಿಗೆಕಾಲ: ಜೂನ್‌ನಿಂದ ಆಗಸ್ಟ್‌ವರೆಗೆ
* ಶರತ್ಕಾಲ: ಸೆಪ್ಟೆಂಬರ್‌ನಿಂದ ಅಕ್ಟೋಬರ್‌ವರೆಗೆ

### ಸಸ್ಯಸಂಪತ್ತು ಮತ್ತು ಪ್ರಾಣಿ ವೈವಿಧ್ಯ
ಕ್ಯಾಲ್ಗರಿಯಲ್ಲಿ ಮತ್ತು ಅದರ ಸುತ್ತಮುತ್ತಲ ಪ್ರದೇಶದಲ್ಲಿ ಅಸಂಖ್ಯಾತ ಸಸ್ಯ ಮತ್ತು ಪ್ರಾಣಿ ವರ್ಗಗಳು ಕಂಡುಬರುತ್ತವೆ. ರಾಕಿ ಮೌಂಟೇನ್ ಡೌಗ್ಲಾಸ್-ಫರ್ ಮರವು (*ಸ್ಯೂಡೊಟ್ಸುಗ ಮೆಂಜೈಸಿ*  ವೇರಿಯೆಂಟ್ *ಗ್ಲಾಕ* ) ಕ್ಯಾಲ್ಗರಿಯ ಉತ್ತರ ಭಾಗದ ಗಡಿ ಪ್ರದೇಶದಲ್ಲಿ ಹೆಚ್ಚಾಗಿ ಕಂಡುಬರುತ್ತವೆ. ಕ್ಯಾಲ್ಗರಿ ಪ್ರದೇಶದಲ್ಲಿ ವ್ಯಾಪಕವಾಗಿ ಹರಡಿರುವ ಮತ್ತೊಂದು ಕೋನಿಫರ್(ಶಂಕುಮರ) ಎಂದರೆ ಬಿಳಿ ಸ್ಪ್ರೂಸ್ (*ಪಿಸಿಯಾ ಗ್ಲಾಕ* ).

## ಸಂಸ್ಕೃತಿ
ಕ್ಯಾಲ್ಗರಿಯು ಆಧುನಿಕ ನಗರವಾಗಿದ್ದು, ಇದು ಅದರ ಸಾಂಪ್ರದಾಯಿಕ ಸಂಸ್ಕೃತಿಯಾದ ಹೋಟೆಲ್ ಸಲೂನ್‌ಗಳು, ಪಾಶ್ಚಿಮಾತ್ಯ ಬಾರ್‌ಗಳು, ರಾತ್ರಿ ಕ್ಲಬ್‌ಗಳು, ಫುಟ್‌ಬಾಲ್ ಮತ್ತು ಹಾಕಿಯನ್ನು ಉಳಿಸಿಕೊಂಡಿದೆ. ಕ್ಯಾಲ್ಗರಿಯು ಕೆನಡಾದ ದೇಶೀಯ ಸಂಗೀತಕ್ಕೆ ಕೇಂದ್ರವಾಗಿದೆ, ಇದನ್ನು ಕೆಲವರು "ನ್ಯಾಶ್‌ವಿಲ್ಲೆ ಆಫ್ ದಿ ನಾರ್ತ್" ಎಂದು ಸೂಚಿಸುತ್ತಾರೆ.

ಕ್ಯಾಲ್ಗರಿಯು ಅನೇಕ ಬಹು-ಸಂಸ್ಕೃತಿಯ ಪ್ರದೇಶಗಳನ್ನು ಹೊಂದಿದೆ. ಫಾರೆಸ್ಟ್ ಲಾನ್ ನಗರದಲ್ಲೇ ಅತ್ಯಂತ ಹೆಚ್ಚು ವೈವಿಧ್ಯಮಯ ಪ್ರದೇಶವಾಗಿದೆ. ನಗರದ ಪಕ್ಕದಲ್ಲಿರುವ 17 ಅವೆನ್ಯೂ SE ಸುತ್ತಮುತ್ತಲ ಪ್ರದೇಶವನ್ನು ಇಂಟರ್‌ನ್ಯಾಷನಲ್ ಅವೆನ್ಯೂ ಎಂದೂ ಕರೆಯುತ್ತಾರೆ. ಈ ಜಿಲ್ಲೆಯು ಅನೇಕ ಜನಾಂಗೀಯ ರೆಸ್ಟಾರೆಂಟ್‌ಗಳು ಮತ್ತು ಮಳಿಗೆಗಳಿಗೆ ನೆಲೆಯಾಗಿದೆ.

ಹೆಚ್ಚಿನ ಕ್ಯಾಲ್ಗೇರಿಯನ್ನರು ನಗರದ ಉಪನಗರಗಳಲ್ಲಿ ಜೀವಿಸುತ್ತಿದ್ದರೂ, 17 ಅವೆನ್ಯೂ, ಕೆನ್ಸಿಂಗ್ಟನ್‌, ಇಂಗಲ್‌ವುಡ್, ಫಾರೆಸ್ಟ್ ಲಾನ್, ಮಾರ್ಡ ಲೂಪ್ ಮತ್ತು ಮಿಷನ್ ಜಿಲ್ಲೆ ಮೊದಲಾದ ಕೇಂದ್ರ ಜಿಲ್ಲೆಗಳು ಹೆಚ್ಚು ಜನಪ್ರಿಯವಾಗಿ, ಅಲ್ಲಿನ ಜನಸಾಂದ್ರತೆಯೂ ಹೆಚ್ಚಾಯಿತು. ಆದ್ದರಿಂದ ಈ ಪ್ರದೇಶಗಳಲ್ಲಿನ ನಿಶಾಕಾಲದ ಮೋಜಿನ ಜೀವನ ಮತ್ತು ಸಾಂಸ್ಕೃತಿಕ ಸ್ಥಳಗಳ ಲಭ್ಯತೆಯು ಕ್ರಮೇಣ ಪ್ರಗತಿ ಹೊಂದಲು ಆರಂಭವಾಯಿತು.

ಕ್ಯಾಲ್ಗರಿ ಪಬ್ಲಿಕ್ ಲೈಬ್ರರಿಯು ಒಂದು ಸಾರ್ವಜನಿಕ ಗ್ರಂಥಾಲಯ ಜಾಲವಾಗಿದ್ದು, ಇದು ನಗರದಾದ್ಯಂತ 17 ವಿಭಾಗಗಳನ್ನು ಹೊಂದಿದೆ. ಅವುಗಳಲ್ಲಿ ಒಂದು ದೊಡ್ಡ ಕೇಂದ್ರ ಗ್ರಂಥಾಲಯವು ಡೌನ್‌ಟೌನ್ ಕೋರ್‌ನಲ್ಲಿದೆ.

ಕ್ಯಾಲ್ಗರಿಯು 4 ದಶಲಕ್ಷ ft3 (113,000&nbsp;m3) ವಿಸ್ತೀರ್ಣದ ಕಲೆ, ಸಂಸ್ಕೃತಿ ಮತ್ತು ಸಮುದಾಯ ಸೌಕರ್ಯಗಳನ್ನು ಹೊಂದಿರುವ ಸದರ್ನ್ ಆಲ್ಬರ್ಟಾ ಜುಬಿಲಿ ಆಡಿಟೋರಿಯಮ್‌ಗೆ ನೆಲೆಯಾಗಿದೆ. ಈ ಆಡಿಟೋರಿಯಮ್ ಪ್ರಾಂತ್ಯದಲ್ಲಿರುವ ಎರಡು "ಅವಳಿ" ಸೌಕರ್ಯಗಳಲ್ಲಿ ಒಂದಾಗಿದೆ, ಮತ್ತೊಂದು ಎಡ್ಮಂಟನ್‌ನಲ್ಲಿದೆ, ಪ್ರತಿಯೊಂದನ್ನು ಸ್ಥಳೀಯವಾಗಿ "ಜ್ಯೂಬ್" ಎಂದು ಕರೆಯಲಾಗುತ್ತದೆ. ಈ 2,538-ಆಸನಗಳ ಆಡಿಟೋರಿಯಮ್ಅನ್ನು 1957ರಲ್ಲಿ ಸ್ಥಾಪಿಸಲಾಯಿತು. ಇದು ನೂರಾರು ಬ್ರಾಡ್‌ವೇ ಸಂಗೀತದ, ನಾಟಕದ, ರಂಗಭೂಮಿಯ ಮತ್ತು ಸ್ಥಳೀಯ ಪ್ರದರ್ಶನಗಳನ್ನು ನಡೆಸಿಕೊಟ್ಟಿದೆ. ಕ್ಯಾಲ್ಗರಿ ಜ್ಯೂಬ್‌ ಆಲ್ಬರ್ಟಾ ಬ್ಯಾಲೆಟ್, ಕ್ಯಾಲ್ಗರಿ ಅಪೆರಾ, ಕಿವಾನಿಸ್ ಮ್ಯೂಸಿಕ್ ಫೆಸ್ಟಿವಲ್ ಮತ್ತು ಪ್ರಮುಖ ನಾಗರಿಕರ ವಾರ್ಷಿಕ ಸ್ಮರಣ ದಿನಾಚರಣೆಗಳು ಮೊದಲಾದವನ್ನು ನಡೆಸಿಕೊಡುತ್ತದೆ. ಎರಡೂ ಆಡಿಟೋರಿಯಮ್‌ಗಳು ವರ್ಷದಲ್ಲಿ 365 ದಿನಗಳೂ ಕೆಲಸ ಮಾಡುತ್ತವೆ. ಅಲ್ಲದೇ ಅವು ಪ್ರಾಂತ್ಯದ ಸರ್ಕಾರದಿಂದ ನಡೆಸಲ್ಪಡುತ್ತವೆ. ಪ್ರಾಂತ್ಯದ ಶತಮಾನೋತ್ಸವದ ಪರವಾಗಿ 2005ರಲ್ಲಿ ಎರಡೂ ಆಡಿಟೋರಿಯಮ್‌ಗಳನ್ನು ನವೀಕರಣ ಮಾಡಲಾಯಿತು.

ಕ್ಯಾಲ್ಗರಿಯು ಅನೇಕ ನಾಟಕ ಕಂಪನಿಗಳಿಗೆ ನೆಲೆಯಾಗಿದೆ; ಅವುಗಳಲ್ಲಿ ಒಂದಾದ ಒನ್ ಯೆಲ್ಲೊ ರಾಬಿಟ್ ನಾಟಕ ಕಂಪನಿಯು EPCOR ಸೆಂಟರ್ ಫಾರ್ ದಿ ಪರ್ಫಾರ್ಮಿಂಗ್ ಆರ್ಟ್ಸ್ಅನ್ನು ಕ್ಯಾಲ್ಗರಿ ಫಿಲ್‌ಹಾರ್ಮೋನಿಕ್ ಆರ್ಕೇಸ್ಟ್ರಾ ಮಾತ್ರವಲ್ಲದೆ ಥಿಯೇಟರ್ ಕ್ಯಾಲ್ಗರಿ, ಆಲ್ಬರ್ಟಾ ಥಿಯೇಟರ್ ಪ್ರಾಜೆಕ್ಟ್ಸ್ ಮತ್ತು ಥಿಯೇಟರ್ ಜಂಕ್ಷನ್ ಗ್ರ್ಯಾಂಡ್ ಮೊದಲಾದ ಕಂಪನಿಗಳೊಂದಿಗೆ ಹಂಚಿಕೊಳ್ಳುತ್ತದೆ. ಇವು ಸಮಕಾಲೀನ ನೇರ ಪ್ರದರ್ಶನಗಳಿಗೆ ಮೀಸಲಾದ ಸಾಂಸ್ಕೃತಿಕ ನೆಲೆಯಾಗಿವೆ. ಕ್ಯಾಲ್ಗರಿಯು ಥಿಯೇಟರ್‌ಸ್ಪೋರ್ಟ್ಸ್ ಎನ್ನುವ ಆಶುರಚನೆಯ ರಂಗಮಂದಿರ ಕ್ರೀಡೆಗಳಿಗೂ ಹುಟ್ಟೂರಾಗಿದೆ.  ಕ್ಯಾಲ್ಗರಿ ಇಂಟರ್‌ನ್ಯಾಷನಲ್ ಫಿಲ್ಮ್ ಫೆಸ್ಟಿವಲ್ಅನ್ನು ವಾರ್ಷಿಕವಾಗಿ ಮಾತ್ರವಲ್ಲದೆ ಇಂಟರ್‌ನ್ಯಾಷನಲ್ ಫೆಸ್ಟಿವಲ್ ಆಫ್ ಅನಿಮೇಟೆಡ್ ಆಬ್ಜೆಕ್ಟ್ಸ್‌ಅನ್ನೂ ಸಹ ಈ ನಗರದಲ್ಲಿ ನಡೆಸಲಾಗುತ್ತದೆ.

ಕಲಾ ಸಮುದಾಯ ಯುನೈಟೆಡ್ ಕಾಂಗ್ರೆಸ್‌‌ನಂತಹ ದೃಷ್ಟಿಗೋಚರ ಮತ್ತು ಕಾಲ್ಪನಿಕ ಕಲೆಗಳೂ ಸಹ ಈ ನಗರದಲ್ಲಿ ಸಕ್ರಿಯವಾಗಿವೆ. ನಗರ ಮಧ್ಯದಲ್ಲಿ ಹಲವಾರು ಕಲಾ ಗ್ಯಾಲರಿಗಳಿವೆ, ಅವುಗಳಲ್ಲಿ ಹೆಚ್ಚಿನವು ಸ್ಟೀಫನ್ ಅವೆನ್ಯೂ ಮತ್ತು 17 ಅವೆನ್ಯೂ ಬೀದಿಗಳಾದ್ಯಂತ ಕೇಂದ್ರಿಕೃತವಾಗಿವೆ. ಇವುಗಳಲ್ಲಿ ಅತ್ಯಂತ ದೊಡ್ಡದಾದುದೆಂದರೆ ಆರ್ಟ್ ಗ್ಯಾಲರಿ ಆಫ್ ಕ್ಯಾಲ್ಗರಿ (AGC). ಕ್ಯಾಲ್ಗರಿಯು ಆಲ್ಬರ್ಟಾ ಕಾಲೇಜ್ ಆಫ್ ಆರ್ಟ್ ಆಂಡ್ ಡಿಸೈನ್‌‌ಗೂ ನೆಲೆಯಾಗಿದೆ.

ಹಲವಾರು ನಡಿಗೆ ವಾದ್ಯ-ವೃಂದ(ಮಾರ್ಚಿಂಗ್ ಬ್ಯಾಂಡ್)ಗಳು ಕ್ಯಾಲ್ಗರಿಯಲ್ಲಿವೆ. ಅವುಗಳೆಂದರೆ ಕ್ಯಾಲ್ಗರಿ ರೌಂಡ್-ಅಪ್ ಬ್ಯಾಂಡ್, ಕ್ಯಾಲ್ಗರಿ ಸ್ಟೆಟ್ಸನ್ ಶೊ ಬ್ಯಾಂಡ್, ಎರಡು-ಬಾರಿ ವರ್ಲ್ಡ್ ಅಸೋಸಿಯೇಶನ್ ಫಾರ್ ಮಾರ್ಚಿಂಗ್ ಶೊ ಬ್ಯಾಂಡ್ಸ್ ಚಾಂಪಿಯನ್‌ಗಳು, ಕ್ಯಾಲ್ಗರಿ ಸ್ಟ್ಯಾಂಪೀಡ್‌ ಶೊಬ್ಯಾಂಡ್ ಹಾಗೂ ಮಿಲಿಟರಿ ವಾದ್ಯ-ವೃಂದಗಳಾದ ಬ್ಯಾಂಡ್ ಆಫ್ HMCS ಟೆಕ್ಯುಮ್ಸೆಹ್, ರೆಜಿಮೆಂಟಲ್ ಬ್ಯಾಂಡ್ ಆಫ್ ದಿ ಕಿಂಗ್ಸ್ ಓನ್ ಕ್ಯಾಲ್ಗರಿ ರೆಜಿಮೆಟ್ ಮತ್ತು ರೆಜಿಮೆಂಟಲ್ ಪೈಪ್ಸ್ ಆಂಡ್ ಡ್ರಮ್ಸ್ ಆಫ್ ದಿ ಕ್ಯಾಲ್ಗರಿ ಹೈಲ್ಯಾಂಡರ್ಸ್. ನಗರದಲ್ಲಿ ಅನೇಕ ಇತರ ನಾಗರಿಕ ಪೈಪ್ ವಾದ್ಯ-ವೃಂದಗಳಿವೆ, ಅವುಗಳಲ್ಲಿ ಪ್ರಮುಖವಾದುದು ಕ್ಯಾಲ್ಗರಿ ಪೋಲೀಸ್ ಸರ್ವಿಸ್ ಪೈಪ್ ವಾದ್ಯ-ವೃಂದ.

ಕ್ಯಾಲ್ಗರಿಯು ಹಲವಾರು ವಾರ್ಷಿಕ ಉತ್ಸವಗಳು ಮತ್ತು ಸಮಾರಂಭಗಳನ್ನು ನಡೆಸುತ್ತದೆ. ಅವುಗಳೆಂದರೆ ಕ್ಯಾಲ್ಗರಿ ಇಂಟರ್‌ನ್ಯಾಷನಲ್ ಫಿಲ್ಮ್ ಫೆಸ್ಟಿವಲ್, ಕ್ಯಾಲ್ಗರಿ ಫೋಕ್ ಮ್ಯೂಸಿಕ್ ಫೆಸ್ಟಿವಲ್, ಫನ್ನಿಫೆಸ್ಟ್ ಕ್ಯಾಲ್ಗರಿ ಕಾಮಿಡಿ ಫೆಸ್ಟಿವಲ್, ಫೋಕ್ ಮ್ಯೂಸಿಕ್ ಫೆಸ್ಟಿವಲ್, ಗ್ರೀಕ್ ಫೆಸ್ಟಿವಲ್, ಕ್ಯಾರಿಫೆಸ್ಟ್, ವರ್ಡ್‌ಫೆಸ್ಟ್ ಬ್ಯಾನ್ಫ್-ಕ್ಯಾಲ್ಗರಿ ಇಂಟರ್‌ನ್ಯಾಷನಲ್ ರೈಟರ್ಸ್ ಫೆಸ್ಟಿವಲ್, ಲಿಲಾಕ್ ಫೆಸ್ಟಿವಲ್, ಗ್ಲೋಬಲ್‌ಫೆಸ್ಟ್, ಕ್ಯಾಲ್ಗರಿ ಫ್ರಿಂಜ್ ಫೆಸ್ಟಿವಲ್, ಸಮ್ಮರ್‌ಸ್ಟಾಕ್, ಎಕ್ಸ್ಪೊ ಲ್ಯಾಟಿನೊ, ಕ್ಯಾಲ್ಗರಿ ಗೈ ಪ್ರೈಡ್, ಕ್ಯಾಲ್ಗರಿ ಇಂಟರ್‌ನ್ಯಾಷನಲ್ ಸ್ಪೋಕನ್ ವರ್ಡ್ ಫೆಸ್ಟಿವಲ್, ಹಾಗೂ ಅನೇಕ ಇತರ ಸಾಂಸ್ಕೃತಿಕ ಮತ್ತು ಜನಾಂಗೀಯ ಉತ್ಸವಗಳು. ಕ್ಯಾಲ್ಗರಿಯ ಅತ್ಯಂತ ಪ್ರಸಿದ್ಧ ಸಮಾರಂಭವೆಂದರೆ ಕ್ಯಾಲ್ಗರಿ ಸ್ಟ್ಯಾಂಪೀಡ್‌, ಇದು 1912ರಿಂದ ಪ್ರತಿ ವರ್ಷ ಜುಲೈ ತಿಂಗಳಲ್ಲಿ ನಡೆಯುತ್ತದೆ. ಇದು ಕೆನಡಾದ ಅತ್ಯಂತ ದೊಡ್ಡ ಉತ್ಸವಗಳಲ್ಲಿ ಒಂದಾಗಿದೆ, 2005ರ ಈ ಉತ್ಸವದ 10-ದಿನಗಳ ಗೋವಳಿಕೆ ಪ್ರದರ್ಶನದಲ್ಲಿ ಸುಮಾರು 1,242,928ರಷ್ಟು ಮಂದಿ ಸೇರಿದ್ದರು.

ಅನೇಕ ವಸ್ತುಸಂಗ್ರಹಾಲಯಗಳು ಈ ನಗರದಲ್ಲಿವೆ. ಗ್ಲೆನ್‌ಬೊ ವಸ್ತುಸಂಗ್ರಹಾಲಯವು ಪಶ್ಚಿಮ ಕೆನಡಾದಲ್ಲೇ ಅತ್ಯಂತ ದೊಡ್ಡದಾದುದು ಹಾಗೂ ಇದು ಕಲಾ ಗ್ಯಾಲರಿ ಮತ್ತು ಮೊದಲ ರಾಷ್ಟ್ರಗಳ ಗ್ಯಾಲರಿಯನ್ನು ಒಳಗೊಂಡಿದೆ. ಇತರ ಪ್ರಮುಖ ವಸ್ತುಸಂಗ್ರಹಾಲಯಗಳೆಂದರೆ ಚೈನೀಸ್ ಕಲ್ಚರಲ್ ಸೆಂಟರ್ (ಇದು ನಲ್ಲಿದೆ, ಕೆನಡಾದ ಅತ್ಯಂತ ದೊಡ್ಡ ಅದ್ವಿತೀಯ ಸಾಂಸ್ಕೃತಿಕ ಕೇಂದ್ರವಾಗಿದೆ), ಕೆನಡಿಯನ್ ಒಲಿಂಪಿಕ್ ಹಾಲ್ ಆಫ್ ಫೇಮ್ ಆಂಡ್ ಮ್ಯೂಸಿಯಮ್ (ಇದು ಕೆನಡಾ ಒಲಿಂಪಿಕ್ ಪಾರ್ಕ್‌ನಲ್ಲಿದೆ), ದಿ ಮಿಲಿಟರಿ ಮ್ಯೂಸಿಯಮ್ಸ್, ಕ್ಯಾಂಟೋಸ್ ಮ್ಯೂಸಿಕ್ ಮ್ಯೂಸಿಯಮ್ ಮತ್ತು ಏರೊ ಸ್ಪೇಸ್ ಮ್ಯೂಸಿಯಮ್.

ಕ್ಯಾಲ್ಗರಿ ನಗರವು ಹಲವಾರು ಚಲನಚಿತ್ರ ನಿರ್ಮಾಪಕರನ್ನೂ ಒಳಗೊಂಡಿದೆ. ಈ ನಗರದಲ್ಲಿ ಅಸಂಖ್ಯಾತ ಚಲನಚಿತ್ರಗಳನ್ನು ಚಿತ್ರೀಕರಿಸಲಾಗಿದೆ. ಟಾಮ್ ಸೆಲ್ಲೆಕ್‌ನ ಚಲನಚಿತ್ರ *ಕ್ರಾಸ್‍ಫೈರ್ ಟ್ರಯಲ್‌* ಅನ್ನು ಚಿತ್ರವನ್ನು ವ್ಯೋಮಿಂಗ್‌‌ನಲ್ಲಿ ಚಿತ್ರೀಕರಿಸುವುದೆಂದು ತೀರ್ಮಾನಿಸಿದ್ದರೂ ಕ್ಯಾಲ್ಗರಿಯ ಹತ್ತಿರದ ಜಾನುವಾರು ಹುಲ್ಲುಗಾವಲು ಕ್ಷೇತ್ರದಲ್ಲಿ ಚಿತ್ರೀಕರಿಸಲಾಯಿತು.

*ಕ್ಯಾಲ್ಗರಿ ಹೆರಾಲ್ಡ್*  ಮತ್ತು *ಕ್ಯಾಲ್ಗರಿ ಸನ್*  ಮೊದಲಾದವು ಕ್ಯಾಲ್ಗರಿಯಲ್ಲಿರುವ ಪ್ರಮುಖ ಸಮಾಚಾರ ಪತ್ರಿಕೆಗಳಾಗಿವೆ. ಗ್ಲೋಬಲ್, ಸಿಟಿಟಿವಿ, CTV ಮತ್ತು CBC ದೂರದರ್ಶನ ಜಾಲಗಳು ಈ ನಗರದಲ್ಲಿ ಸ್ಥಳೀಯ ಸ್ಟುಡಿಯೊಗಳನ್ನು ಹೊಂದಿವೆ.

## ಕ್ರೀಡೆ ಮತ್ತು ಮನರಂಜನೆ
ರಾಕಿ ಪರ್ವತಗಳಿಗೆ ಹತ್ತಿರದಲ್ಲಿರುವುದರಿಂದ ಕ್ಯಾಲ್ಗರಿಯು ಸಾಂಪ್ರದಾಯಿಕವಾಗಿ ಚಳಿಗಾಲದ ಕ್ರೀಡೆಗಳಿಗೆ ಜನಪ್ರಿಯ ಕೇಂದ್ರವಾಗಿದೆ. 1988ರಿಂದ ಚಳಿಗಾಲ ಒಲಿಂಪಿಕ್ಅನ್ನು ನಡೆಸಿಕೊಡುತ್ತಿರುವ ಈ ನಗರವು ಅನೇಕ ಪ್ರಮುಖ ಚಳಿಗಾಲದ ಕ್ರೀಡಾ ಸೌಕರ್ಯಗಳಿಗೂ ನೆಲೆಯಾಗಿದೆ, ಉದಾ. ಕೆನಡಾ ಒಲಿಂಪಿಕ್ ಪಾರ್ಕ್‌ (ಜಾರುಬಂಡಿಯ ಸವಾರಿ(ಲ್ಯೂಜ್), ದೇಶಾದ್ಯಂತ-ಸ್ಕೀಯಿಂಗ್, ಸ್ಕೀ ನೆಗೆತ, ಇಳಿಜಾರಿನ ಸ್ಕೀಯಿಂಗ್, ಸ್ನೊಬೋರ್ಡಿಂಗ್ ಮತ್ತು ಕೆಲವು ಬೇಸಿಗೆ ಕ್ರೀಡೆಗಳು) ಮತ್ತು ಒಲಿಂಪಿಕ್ ಓವಲ್‌ (ವೇಗದ ಸ್ಕೇಟಿಂಗ್ ಮತ್ತು ಹಾಕಿ). ಈ ಸೌಕರ್ಯಗಳು ಹಲವಾರು ಸ್ಪರ್ಧಾತ್ಮಕ ಕ್ರೀಡಾಪಟುಗಳಿಗೆ ಪ್ರಾಥಮಿಕ ತರಬೇತಿ ನೀಡುವ ಸ್ಥಳಗಳಾಗಿ ಕೆಲಸ ಮಾಡುತ್ತವೆ. ಅಲ್ಲದೆ, ಕೆನಡಾ ಒಲಿಂಪಿಕ್ ಪಾರ್ಕ್‌ ಬೇಸಿಗೆ ತಿಂಗಳಲ್ಲಿ ಪರ್ವತದಲ್ಲಿ ಮೋಟಾರು ಸೈಕಲ್ ಸ್ಪರ್ಧಾ ಸವಾರಿ ಕಲಿಯುವ ಸ್ಥಳವಾಗಿ ಸೌಕರ್ಯ ಒದಗಿಸುತ್ತದೆ.

ಬೇಸಿಗೆಯಲ್ಲಿ ಬೊ ನದಿಯು ಕೃತಕ ನೊಣಗಳನ್ನು ಬಳಸಿ ಮೀನು ಹಿಡಿಯವವರಿಗೆ ಹೆಚ್ಚು ಅನುಕೂಲಕರವಾಗಿರುತ್ತದೆ. ಗಾಲ್ಫ ಆಟವೂ ಸಹ ಕ್ಯಾಲ್ಗರಿನ್ನರ ಪ್ರಸಿದ್ಧ ಕ್ರೀಡೆಯಾಗಿದೆ. ಕ್ಯಾಲ್ಗರಿಯು ಅನೇಕ ಗಾಲ್ಫ್ ಆಟದ ಮೈದಾನಗಳನ್ನು ಹೊಂದಿದೆ.

ಕ್ಯಾಲ್ಗರಿಯು 2009ರ ವರ್ಲ್ಡ್ ವಾಟರ್ ಸ್ಕೀ ಚಾಂಪಿಯನ್‌ಶಿಪ್ ಫೆಸ್ಟಿವಲ್ಅನ್ನು ಆಗಸ್ಟ್‌ನಲ್ಲಿ, ನಗರದಿಂದ ಸುಮಾರು 40&nbsp;ಕಿಮೀ ದಕ್ಷಿಣಕ್ಕಿರುವ ಪ್ರಿಡೇಟರ್ ಬೇ ವಾಟರ್ ಸ್ಕೀ ಕ್ಲಬ್‌ನಲ್ಲಿ ನಡೆಸಿತು.

ವ್ಯಾಪಕ ಆಲ್ಬರ್ಟಾದ ಕದನದಿಂದಾಗಿ, ಈ ನಗರದ ಕ್ರೀಡಾ ತಂಡಗಳು ಮತ್ತು ಅವುಗಳ ಎಡ್ಮಂಟನ್‌ ವಿರೋಧಿ-ತಂಡಗಳ ನಡುವೆ ನಡೆಯುವ ಸ್ಪರ್ಧೆಗಳು ಹೆಚ್ಚು ಜನಪ್ರಿಯವಾಗಿವೆ, ನ್ಯಾಷನಲ್ ಹಾಕಿ ಲೀಗ್‌ನ ಕ್ಯಾಲ್ಗರಿ ಪ್ಲೇಮ್ಸ್ ಮತ್ತು ಎಡ್ಮಂಟನ್‌ ಆಯ್ಲರ್ಸ್ ಹಾಗೂ ಕೆನಡಿಯನ್ ಫುಟ್‌ಬಾಲ್ ಲೀಗ್‌ನ ಕ್ಯಾಲ್ಗರಿ ಸ್ಟ್ಯಾಂಪೀಡರಸ್ಸ್ ಮತ್ತು ಎಡ್ಮಂಟನ್‌ ಎಸ್ಕಿಮೋಸ್‌ನ ನಡುವಿನ ಸ್ಪರ್ಧೆಯು ಹೆಚ್ಚು ಗಮನಾರ್ಹವಾಗಿದೆ.

ಈ ನಗರದಲ್ಲಿ ಹಲವಾರು ಉದ್ಯಾನವನಗಳೂ ಇವೆ, ಅವುಗಳೆಂದರೆ ಫಿಶ್ ಕ್ರೀಕ್ ಪ್ರೊವಿನ್ಶಿಯಲ್ ಪಾರ್ಕ್, ನೋಸ್ ಹಿಲ್ ಪಾರ್ಕ್, ಬೊನೆಸ್‌ ಪಾರ್ಕ್, ಎಡ್ವರ್ತಿ ಪಾರ್ಕ್, ಇಂಗಲ್‌ವುಡ್ ಬರ್ಡ್ ಸ್ಯಾಂಚ್ವರಿ, ಕಾನ್ಫೆಡರೇಶನ್ ಪಾರ್ಕ್ ಮತ್ತು ಪ್ರಿನ್ಸಸ್ ಐಲ್ಯಾಂಡ್ ಪಾರ್ಕ್. ನೋಸ್ ಹಿಲ್ ಪಾರ್ಕ್ ಕೆನಡಾದಲ್ಲೇ ಅತ್ಯಂತ ದೊಡ್ಡ ಪೌರಾಡಳಿತ ಉಸ್ತುವಾರಿಯ ಉದ್ಯಾನವನವಾಗಿದೆ. ಈ ಉದ್ಯಾನಗಳನ್ನು ಮತ್ತು ನಗರದ ಹೆಚ್ಚಿನ ಅಕ್ಕಪಕ್ಕದ ಪ್ರದೇಶಗಳನ್ನು ಸಂಪರ್ಕಿಸುವ ಮಾರ್ಗವು ಉತ್ತರ ಅಮೆರಿಕಾದಲ್ಲೇ ಅತ್ಯಂತ ವ್ಯಾಪಕ ಬಹು-ಬಳಕೆಯ (ನಡಿಗೆ, ಬೈಕ್, ರೋಲರ್‌ಬ್ಲೇಡಿಂಗ್ ಇತ್ಯಾದಿ) ಮಾರ್ಗ ವ್ಯವಸ್ಥೆಯಾಗಿದೆ.

ಸ್ಕತು ಹ್ಯಾರ್ಟ್ ಈ ನಗರದ ವೃತ್ತಿಪರ ಮಲ್ಲಯುದ್ಧ ಸಂಪ್ರದಾಯದ ಸ್ಥಾಪಕನಾಗಿದ್ದಾನೆ, ಈತನು ವ್ಯಾಪಾರದ ಇತಿಹಾಸದಲ್ಲಿ ಹೆಚ್ಚು ಪ್ರಸಿದ್ಧವಾದ ಕುಟುಂಬಗಳಲ್ಲಿ ಒಂದರ (ಪೋಷಕ)ಪೇಟ್ರಿಯಾರ್ಕ್ ಆಗಿದ್ದಾನೆ.

:**ವೃತ್ತಿಪರ ಕ್ರೀಡಾ ತಂಡಗಳು** 

'''*ಕ್ಲಬ್‌* ** 
***ಲೀಗ್‌‌* ** 
***ಸ್ಥಳ* ** 
***ಸ್ಥಾಪನೆ* ** 
***ಚಾಂಪಿಯನ್‌ಶಿಪ್‌ಗಳು* ''' 

ಕ್ಯಾಲ್ಗರಿ ಸ್ಟ್ಯಾಂಪೀಡರ್ಸ್
ಕೆನಡಿಯನ್‌ ಫುಟ್‌ಬಾಲ್‌ ಲೀಗ್
ಮ್ಯಾಕ್‌ಮಹನ್ ಸ್ಟೇಟಿಯಂ
1945
6

ಕ್ಯಾಲ್ಗರಿ ಫ್ಲೇಮ್ಸ್
ನ್ಯಾಷನಲ್‌ ಹಾಕಿ ಲೀಗ್‌
ಪೆಂಗ್ರೋತ್ ಸ್ಯಾಡ್ಲೆಡಮ್
1980
1

ಕ್ಯಾಲ್ಗರಿ ರಫ್‌ನೆಕ್ಸ್
ನ್ಯಾಷನಲ್ ಲ್ಯಾಕ್ರೊಸ್ಸೆ ಲೀಗ್
ಪೆಂಗ್ರೋತ್ ಸ್ಯಾಡ್ಲೆಡಮ್
2001
2

ಕ್ಯಾಲ್ಗರಿ ವೈಪರ್ಸ್
ಗೋಲ್ಡನ್ ಬೇಸ್‌ಬಾಲ್ ಲೀಗ್
ಫೂಟ್‌ಹಿಲ್ಸ್ ಸ್ಟೇಡಿಯಂ
2004
1

:**ಹವ್ಯಾಸಿ ಮತ್ತು ಜೂನಿಯರ್ ಕ್ಲಬ್‌ಗಳು** 

'''*ಕ್ಲಬ್‌* ** 
***ಲೀಗ್‌‌* ** 
***ಸ್ಥಳ* ** 
***ಸ್ಥಾಪನೆ* ** 
***ಚಾಂಪಿಯನ್‌ಶಿಪ್‌ಗಳು* ''' 

ಕ್ಯಾಲ್ಗರಿ ಕ್ಯಾನಕ್ಸ್
ಆಲ್ಬರ್ಟಾ ಜೂನಿಯರ್ ಹಾಕಿ ಲೀಗ್
ಮ್ಯಾಕ್ಸ್ ಬೆಲ್ ಸೆಂಟರ್
1971
9

ಕ್ಯಾಲ್ಗರಿ ಮಸ್ಟ್ಯಾಂಗ್ಸ್
ಆಲ್ಬರ್ಟಾ ಜೂನಿಯರ್ ಹಾಕಿ ಲೀಗ್
ಫಾದರ್ ಡೇವಿಡ್ ಬಯರ್ ಒಲಿಂಪಿಕ್ ಅರೆನಾ
1990
1

ಕ್ಯಾಲ್ಗರಿ ಸ್ಪೀಡ್ ಸ್ಕೇಟಿಂಗ್ ಅಸೋಸಿಯೇಶನ್
ಸ್ಪೀಡ್ ಸ್ಕೇಟಿಂಗ್ ಕೆನಡಾ
ಒಲಿಂಪಿಕ್ ಓವಲ್‌
1990

ಕ್ಯಾಲ್ಗರಿ ಹಿಟ್ಮೆನ್
ವೆಸ್ಟರ್ನ್ ಹಾಕಿ ಲೀಗ್
ಪೆಂಗ್ರೋತ್ ಸ್ಯಾಡ್ಲೆಡಮ್
1995
2

ಕ್ಯಾಲ್ಗರಿ ಓವಲ್ X-ಟ್ರೆಮೆ
ವೆಸ್ಟರ್ನ್ ವುಮನ್ಸ್ ಹಾಕಿ ಲೀಗ್
ಒಲಿಂಪಿಕ್ ಓವಲ್‌
1995
4

ಕ್ಯಾಲ್ಗರಿ ಮ್ಯಾವರಿಕ್ಸ್
ರಗ್ಬಿ ಕೆನಡಾ ಸೂಪರ್ ಲೀಗ್
ಕ್ಯಾಲ್ಗರಿ ರಗ್ಬಿ ಪಾರ್ಕ್
1998
1

ಕ್ಯಾಲ್ಗರಿ ಯುನೈಟೆಡ್ F.C.
ಕೆನಡಿಯನ್ ಮೇಜರ್ ಇಂಡೋರ್ ಸಾಕರ್ ಲೀಗ್
ಸ್ಟ್ಯಾಂಪೀಡ್‌ ಕೊರಾಲ್
2007

## ಆಕರ್ಷಣೆಗಳು
ನಗರ ಮಧ್ಯಭಾಗವು ರೆಸ್ಟಾರೆಂಟ್‌ಗಳು, ಬಾರ್‌ಗಳು, ಸಾಂಸ್ಕೃತಿಕ ಸ್ಥಳಗಳು, ಸಾರ್ವಜನಿಕ ವೃತ್ತಗಳು (ಒಲಿಂಪಿಕ್ ಪ್ಲಾಜವನ್ನೂ ಒಳಗೊಂಡು) ಮತ್ತು ಮಾರಾಟ ಮಳಿಗೆಗಳು ಮೊದಲಾದವನ್ನು ಹೊಂದಿದೆ. ಪ್ರಮುಖ ವ್ಯಾಪಾರ ಪ್ರದೇಶಗಳೆಂದರೆ ದಿ ಕೋರ್ ಶಾಪಿಂಗ್ ಸೆಂಟರ್ (ಹಿಂದಿನ ಕ್ಯಾಲ್ಗರಿ ಈಟನ್ ಸೆಂಟರ್/TD ಸ್ಕ್ವೇರ್), ಸ್ಟೀಫನ್ ಅವೆನ್ಯೂ ಮತ್ತು ಎಯು ಕ್ಲೈರ್‌ ಮಾರ್ಕೆಟ್. ನಗರ ಮಧ್ಯಭಾಗದ ಪ್ರವಾಸಿ ಆಕರ್ಷಣೆಗಳೆಂದರೆ ಕ್ಯಾಲ್ಗರಿ ಜೂ, ಟೆಲಸ್ ವರ್ಲ್ಡ್ ಆಫ್ ಸೈನ್ಸ್, ಟೆಲಸ್ ಕನ್ವೆನ್ಶನ್ ಸೆಂಟರ್, ಚೈನಾಟೌನ್ ಜಿಲ್ಲೆ, ಗ್ಲೆನ್‌ಬೊ ಮ್ಯೂಸಿಯಮ್, ಕ್ಯಾಲ್ಗರಿ ಟವರ್, ಆರ್ಟ್ ಗ್ಯಾಲರಿ ಆಫ್ ಕ್ಯಾಲ್ಗರಿ (AGC) ಮತ್ತು EPCOR ಸೆಂಟರ್ ಫಾರ್ ದಿ ಪರ್ಫಾರ್ಮಿಂಗ್ ಆರ್ಟ್ಸ್. 2.5 ಎಕರೆ (1.01&nbsp;ha) ವಿಸ್ತೀರ್ಣದಲ್ಲಿರುವ ಡೆವೊನಿಯನ್ ಗಾರ್ಡನ್ಸ್ ಪ್ರಪಂಚದ ಅತ್ಯಂದ ದೊಡ್ಡ ಒಳಾಂಗಣ ಉದ್ಯಾನಗಳಲ್ಲಿ ಒಂದಾಗಿದೆ. ಇದು TD ಸ್ಕ್ವೇರ್‌ನ 4ನೇ ಮಹಡಿಯಲ್ಲಿದೆ (ವ್ಯಾಪಾರ ಮಳಿಗೆಗಳ ಮೇಲೆ). ನಗರ ಮಧ್ಯಭಾಗವು ಪ್ರಿನ್ಸಸ್ ಐಲ್ಯಾಂಡ್ ಪಾರ್ಕ್ಅನ್ನೂ ಹೊಂದಿದೆ, ಈ ಉದ್ಯಾನವನವು ಎಯು ಕ್ಲೈರ್‌ ಜಿಲ್ಲೆಯ ಸ್ವಲ್ಪ ಉತ್ತರಕ್ಕಿದೆ. ನಗರ ಮಧ್ಯಭಾಗದ ದಕ್ಷಿಣಕ್ಕೆ ನೇರವಾಗಿ ಮಿಡ್‌ಟೌನ್(ನಡುನಗರ) ಮತ್ತು ಬೆಲ್ಟ್‌ಲೈನ್‌ ಇದೆ. ಈ ಪ್ರದೇಶವು ಅತಿ ಶೀಘ್ರದಲ್ಲಿ ನಗರದ ಅತ್ಯಂತ ಹೆಚ್ಚು ಜನಸಾಂದ್ರತೆಯ ಮತ್ತು ಹೆಚ್ಚು ಸಕ್ರಿಯವಾದ ಮಿಶ್ರ ಬಳಕೆಯ ಸ್ಥಳವಾಗುತ್ತಿದೆ. ಈ ಜಿಲ್ಲೆಯ ಮಧ್ಯಭಾಗದಲ್ಲಿ ಜನಪ್ರಿಯ "17 ಅವೆನ್ಯೂ" ಇದೆ, ಇದು ಹಲವಾರು ಬಾರ್‌ಗಳು, ರಾತ್ರಿ ಕ್ಲಬ್‌ಗಳು, ರೆಸ್ಟಾರೆಂಟ್‌ಗಳು ಮತ್ತು ವ್ಯಾಪಾರ ಸ್ಥಳಗಳಿಗೆ ಜನಪ್ರಿಯವಾಗಿದೆ. 2004ರಲ್ಲಿ ನಡೆದ ಕ್ಯಾಲ್ಗರಿ ಫ್ಲೇಮ್ಸ್‌ನ ಆಟದ ಸಂದರ್ಭದಲ್ಲಿ, 17 ಅವೆನ್ಯೂದಲ್ಲಿ ಆಟದ ಪ್ರತಿಯೊಂದು ರಾತ್ರಿಯಲ್ಲಿ ಸುಮಾರು 50,000 ಅಭಿಮಾನಿಗಳು ಮತ್ತು ಬೆಂಬಲಿಗರು ಸೇರುತ್ತಿದ್ದರು. ಕೆಂಪು ಬಣ್ಣದ ಜರ್ಸಿ-ಧರಿಸಿರುವ ಅಭಿಮಾನಿಗಳ ಜಮಾವಣೆಯು ಈ ಬೀದಿಯ ಆಟಕ್ಕೆ "ರೆಡ್ ಮೈಲ್" ಎಂಬ ಹೆಸರು ಬರುವಂತೆ ಮಾಡಿತು. ನಗರದ-ಮಧ್ಯಭಾಗಕ್ಕೆ C-ಟ್ರೈನ್ ಲೈಟ್ ರೈಲ್ (LRT) ಸಾರಿಗೆ ವ್ಯವಸ್ಥೆಯನ್ನು ಬಳಸಿಕೊಂಡು ಸುಲಭವಾಗಿ ಪ್ರವೇಶಿಸಬಹುದು.

ನಗರದ ಪಶ್ಚಿಮ ಭಾಗದ ಆಕರ್ಷಣೆಗಳಲ್ಲಿ ಪ್ರಮುಖವಾದುದು, ಹೆರಿಟೇಜ್ ಪಾರ್ಕ್ ಹಿಸ್ಟೋರಿಕಲ್ ವಿಲೇಜ್(ಪರಂಪರೆಯ ಉದ್ಯಾನ, ಐತಿಹಾಸಿಕ ಹಳ್ಳಿ) ಐತಿಹಾಸಿಕ ಉದ್ಯಾನ. ಇದು 1914ಕ್ಕಿಂತ ಹಿಂದಿನ ಆಲ್ಬರ್ಟಾದ ಜೀವನಶೈಲಿಯನ್ನು ಚಿತ್ರಿಸುತ್ತದೆ. ಹಬೆ ಎಂಜಿನ್‌ನ ರೈಲು, ಹುಟ್ಟುಗಾಲಿ ದೋಣಿ ಮತ್ತು ವಿದ್ಯುತ್ ರೈಲು ಮೊದಲಾದ ಐತಿಹಾಸಿಕ ಕಾರ್ಯನಿರ್ವಹಿಸುತ್ತಿರುವ ವಾಹನಗಳನ್ನು ಒಳಗೊಂಡಿದೆ. ಈ ಹಳ್ಳಿಯು ದಕ್ಷಿಣ ಆಲ್ಬರ್ಟಾದಿಂದ ಹೊಸ ಸ್ಥಳದಲ್ಲಿ ಸ್ಥಾಪಿಸಲ್ಪಟ್ಟ ಐತಿಹಾಸಿಕ ರಚನೆಗಳನ್ನು ಮತ್ತು ಅಪರೂಪದ ಪ್ರತಿಕೃತಿ ಕಟ್ಟಡಗಳನ್ನು ಹೊಂದಿದೆ. ನಗರದ ಪ್ರಮುಖ ಇತರ ಆಕರ್ಷಣೆಗಳೆಂದರೆ ಕೆನಡಾ ಒಲಿಂಪಿಕ್ ಪಾರ್ಕ್‌ ಮತ್ತು ಸ್ಪ್ರೂಸ್ ಮೆಡೋಸ್‌. ನಗರ ಕೇಂದ್ರದಲ್ಲಿರುವ ಹಲವಾರು ವ್ಯಾಪಾರ ಪ್ರದೇಶಗಳಿಗೆ ಹೆಚ್ಚುವರಿಯಾಗಿ ಉಪನಗರಗಳಲ್ಲೂ ಅಸಂಖ್ಯಾತ ದೊಡ್ಡ ಮಾರಾಟ ಸಂಕೀರ್ಣಗಳಿವೆ. ಅವುಗಳಲ್ಲಿ ಅತ್ಯಂತ ದೊಡ್ಡವೆಂದರೆ - ದಕ್ಷಿಣದಲ್ಲಿರುವ ಚಿನುಕ್ ಸೆಂಟರ್ ಮತ್ತು ಸೌತ್‌ಸೆಂಟರ್ ಮಾಲ್, ನೈಋತ್ಯದಲ್ಲಿರುವ ವೆಸ್ಟ್‌ಹಿಲ್ಸ್ ಮತ್ತು ಸಿಗ್ನಲ್ ಹಿಲ್, ಆಗ್ನೇಯದಲ್ಲಿರುವ ಸೌತ್ ಟ್ರೇಲ್ ಕ್ರಾಸಿಂಗ್ ಮತ್ತು ಡೀರ್‌ಫೂಟ್ ಮೆಡೋಸ್, ವಾಯವ್ಯದದಲ್ಲಿರುವ ಮಾರ್ಕೆಟ್ ಮಾಲ್, ಈಶಾನ್ಯದಲ್ಲಿರುವ ಸನ್‌ರಿಡ್ಜ್ ಮಾಲ್ ಹಾಗೂ ಕ್ಯಾಲ್ಗರಿ ನಗರ ಗಡಿರೇಖೆಯಿಂದ ಸ್ವಲ್ಪ ಉತ್ತರಕ್ಕೆ ಮತ್ತು ಏರ್‌ರೈಡ್ ನಗರದ ದಕ್ಷಿಣಕ್ಕಿರುವ ಹೊಸದಾಗಿ ನಿರ್ಮಿಸಲಾದ ಕ್ರಾಸ್‌ಐರನ್ ಮಿಲ್ಸ್.

ನಗರ ಮಧ್ಯಭಾಗವನ್ನು ಅಲ್ಲಿರುವ ಹಲವಾರು ಗಗನಚುಂಬಿ ಕಟ್ಟಡಗಳಿಂದ ಗುರುತಿಸಬಹುದು. ಇವುಗಳಲ್ಲಿ ಕ್ಯಾಲ್ಗರಿ ಟವರ್ ಮತ್ತು ಪೆಂಗ್ರೋತ್ ಸ್ಯಾಡ್ಲೆಡಮ್ ಮೊದಲಾದ ಕೆಲವು ರಚನೆಗಳು ಅನನ್ಯವಾಗಿದ್ದು, ಕ್ಯಾಲ್ಗರಿಯ ಸಂಕೇತಗಳಾಗಿವೆ. ಕಛೇರಿ ಕಟ್ಟಡಗಳು ವಾಣಿಜ್ಯ-ಮಧ್ಯಭಾಗದಲ್ಲಿ ಕೇಂದ್ರೀಕೃತವಾಗಿವೆ. ಅದೇ ನಿವಾಸ ಕಟ್ಟಡಗಳು ಹೆಚ್ಚಾಗಿ ಡೌನ್‌ಟೌನ್ ವೆಸ್ಟ್ ಎಂಡ್‌ ಮತ್ತು ಬೆಲ್ಟ್‌ಲೈನ್‌ನಲ್ಲಿ ಕಂಡುಬರುತ್ತವೆ. ಈ ಕಟ್ಟಡಗಳು ನಗರದ ಪ್ರಗತಿ ಮತ್ತು ಕುಸಿತದ ಮೂರ್ತಿ ಶಿಲ್ಪವಾಗಿವೆ ಹಾಗೂ ಇವುಗಳಿಂದ ನಗರದ ಮಧ್ಯಭಾಗದ ಪ್ರತಿಷ್ಠೆಯನ್ನು ರೂಪಿಸಿದ ಅಭಿವೃದ್ಧಿಯ ವಿವಿಧ ಹಂತಗಳನ್ನು ಅರಿಯಲು ಸುಲಭವಾಗುತ್ತದೆ. ಮೊದಲ ಗಗನಚುಂಬಿ ಕಟ್ಟಡದ ನಿರ್ಮಾಣವು 1950ರ ಉತ್ತರಾರ್ಧದಲ್ಲಿ ಆರಂಭವಾಗಿ, 1970ರವರೆಗೆ ಮುಂದುವರಿಯಿತು. 1980ರ ನಂತರ ಆರ್ಥಿಕ ಹಿನ್‌ಸರಿತದ ಸಂದರ್ಭದಲ್ಲಿ ಹೆಚ್ಚಿನ ಬಹು-ಮಹಡಿ ಕಟ್ಟಡಗಳ ನಿರ್ಮಾಣ ಕಾರ್ಯಗಳು ಕೂಡಲೇ ಸ್ಥಗಿತಗೊಂಡವು. ಇದು 1980ರ ಉತ್ತರಾರ್ಧದವರೆಗೂ ಇರದೆ, 1990ರ ಆರಂಭದಲ್ಲೇ ಪ್ರಮುಖ ನಿರ್ಮಾಣ ಕಾರ್ಯಗಳು ಮತ್ತೆ ಆರಂಭವಾದವು. ಈ ಕಾರ್ಯಗಳು 1988ರ ಚಳಿಗಾಲದ ಒಲಿಂಪಿಕ್‌ನಿಂದ ಉದ್ಯುಕ್ತಗೊಂಡು, ಬೆಳೆಯುತ್ತಿರುವ ಆರ್ಥಿಕ ಸ್ಥಿತಿಯಿಂದ ಉತ್ತೇಜನವನ್ನು ಪಡೆದವು.

ಒಟ್ಟಾಗಿ 10 ಕಛೇರಿ ಕಟ್ಟಡಗಳಿವೆ, ಅವು ಕನಿಷ್ಠ 150 ಮೀಟರ್‌ಗಳು (500&nbsp;ಅಡಿ) (ಸಾಮಾನ್ಯವಾಗಿ ಸುಮಾರು 40 ಮಹಡಿಗಳನ್ನು ಹೊಂದಿವೆ) ಅಥವಾ ಅದಕ್ಕಿಂತ ಹೆಚ್ಚು ಎತ್ತರವಾಗಿವೆ. ಅವುಗಳಲ್ಲಿ ಅತ್ಯಂತ ಎತ್ತರವಾದುದು ಸುಂಕರ್ ಎನರ್ಜಿ ಸೆಂಟರ್‌ (ಹಿಂದೆ ಪೆಟ್ರೊ-ಕೆನಡಾ ಸೆಂಟರ್ ಎಂದು ಕರೆಯಲಾಗುತ್ತಿತ್ತು), ಇದು ಕೆನಡಾದ ಹೊರಗಿನ ಟೊರೊಂಟೊದಲ್ಲೇ ಅತ್ಯಂತ ಎತ್ತರವಾದ ಕಛೇರಿಯಾಗಿದೆ. ಕ್ಯಾಲ್ಗರಿಯ ಬ್ಯಾಂಕರ್ಸ್ ಹಾಲ್ ಕಟ್ಟಡಗಳು ಕೆನಡಾದಲ್ಲೇ ಅತ್ಯಂತ ಎತ್ತರವಾದ ಅವಳಿ ಕಟ್ಟಡಗಳಾಗಿವೆ. ನಗರಮಧ್ಯದಲ್ಲಿ ಹಲವಾರು ದೊಡ್ಡ ಕಛೇರಿ ಕಟ್ಟಡಗಳ ನಿರ್ಮಾಣದ ಬಗ್ಗೆ ಯೋಜಿಸಲಾಗಿದೆ, ಅವುಗಳೆಂದರೆ : ದಿ ಬೊ, ಜಮೈಸನ್ ಪ್ಲೇಸ್, ಏಟ್ ಅವೆನ್ಯೂ ಪ್ಲೇಸ್ (ಎರಡು ಕಟ್ಟಡಗಳು), ಸೆಂಟಿನೀಯಲ್ ಪ್ಲೇಸ್ (ಎರಡು ಕಟ್ಟಡಗಳು), ಸಿಟಿ ಸೆಂಟರ್ (ಎರಡು ಕಟ್ಟಡಗಳು) ಮತ್ತು ಹೆಚ್ಚಾಗಿ ನಿರೀಕ್ಷಿಸಲಾದ (ಆದರೆ ಕೇವಲ ವದಂತಿಯಾಗಿರುವ) ಇಂಪೀರಿಯಲ್ ಆಯಿಲ್ ಮತ್ತು ಫರ್ಸ್ಟ್ ಕೆನಡಿಯನ್ ಸೆಂಟರ್ II ಕಟ್ಟಡಗಳು.
2008ರಷ್ಟು ಹೊತ್ತಿಗೆ, ಸುಮಾರು 264 ಬಹುಮಹಡಿಗಳ-ಕಟ್ಟಡಗಳು ಪೂರ್ಣಗೊಂಡವು, ಕೆಲವು 42 ಕಟ್ಟಡಗಳು ನಿರ್ಮಾಣ ಹಂತದಲ್ಲಿದ್ದವು, ಮತ್ತೆಕೆಲವು 13 ಕಟ್ಟಡಗಳು ನಿರ್ಮಾಣದ ಅನುಮತಿಯನ್ನು ಪಡೆದಿದ್ದವು ಹಾಗೂ ಸುಮಾರು 63 ಕಟ್ಟಡಗಳ ನಿರ್ಮಾಣದ ಬಗ್ಗೆ ಯೋಜನೆ ಹಾಕಲಾಗಿತ್ತು.

ನಗರಮಧ್ಯದ ಹೆಚ್ಚಿನ ಕಛೇರಿ ಕಟ್ಟಡಗಳನ್ನು ಸಂಪರ್ಕಿಸಲು, ನಗರವು ಪ್ರಪಂಚದಲ್ಲೇ ಅತ್ಯಂತ ವ್ಯಾಪಕ ಸ್ಕೈವೇ ಜಾಲವನ್ನು (ಎತ್ತರದಲ್ಲಿರುವ ಒಳಾಂಗಣ ಕಾಲ್ನಡಿಗೆಯಲ್ಲಿ-ಹೋಗಬಹುದಾದ ಸೇತುವೆಗಳು) ಹೊಂದಿದೆ, ಇದನ್ನು ಅಧಿಕೃತವಾಗಿ +15 ಎಂದು ಕರೆಯಲಾಗುತ್ತದೆ. ಈ ಸೇತುವೆಗಳು ಸಾಮಾನ್ಯವಾಗಿ ನಷ್ಟು ಮೇಲ್ಭಾಗದಲ್ಲಿರುವುದರಿಂದ ಈ ಹೆಸರನ್ನು ಇಡಲಾಗಿದೆ.

## ಜನಸಂಖ್ಯೆಯ ಅಂಕಿ-ಅಂಶದ ವಿವರ
2010ರ ಪೌರಾಡಳಿತದ ಜನಗಣತಿಯ ಪ್ರಕಾರ ಕ್ಯಾಲ್ಗರಿಯ ಜನಸಂಖ್ಯೆಯು 1,071,515 ಆಗಿದೆ. ಅದರ 2009ರ ಪೌರಾಡಳಿತದ ಜನಗಣತಿಯ ಪ್ರಕಾರ 1,065,455 ಇದ್ದ ಜನಸಂಖ್ಯೆಗಿಂತ ಇದು 0.57%ನಷ್ಟು ಹೆಚ್ಚಾಗಿದೆ ಅಥವಾ 6,060 ಜನರನ್ನು ಹೆಚ್ಚು ಹೊಂದಿದೆ.

2006 ಸ್ಟ್ಯಾಟಿಸ್ಟಿಕ್ಸ್ ಕೆನಡಾ ಫೆಡರಲ್ ಜನಗಣತಿಯ ಪ್ರಕಾರ,. ಅದೇ 1996ರಲ್ಲಿ ಇದು 768,082ರಷ್ಟು ಜನರನ್ನು ಹೊಂದಿತ್ತು.

2001ರಿಂದ 2006ರವರೆಗಿನ ಅವಧಿಯಲ್ಲಿ ಕ್ಯಾಲ್ಗರಿಯ ಜನಸಂಖ್ಯೆಯು ಶೇಕಡಾ 12.4ನಷ್ಟು ಹೆಚ್ಚಾಯಿತು. ಅದೇ ಅವಧಿಯಲ್ಲಿ ಆಲ್ಬರ್ಟಾದ ಜನಸಂಖ್ಯೆಯು ಶೇಕಡಾ 10.6ನಷ್ಟು ಏರಿತು ಹಾಗೂ ಕೆನಡಾದ ಒಟ್ಟು ಜನಸಂಖ್ಯೆಯು ಶೇಕಡಾ 5.4ನಷ್ಟು ಹೆಚ್ಚಾಯಿತು. ಈ ನಗರದ ಜನಸಂಖ್ಯಾ ಸಾಂದ್ರತೆಯು ಸುಮಾರು ನಷ್ಟಿತ್ತು, ಅದೇ ಪ್ರಾಂತ್ಯದಲ್ಲಿ ಸುಮಾರು ನಷ್ಟಿತ್ತು.

ಪ್ರಾಂತೀಯ ಮತ್ತು ಫೆಡರಲ್ ಸರ್ಕಾರಗಳೊಂದಿಗೆ ಹಣಕಾಸಿನ ಒಪ್ಪಂದಗಳನ್ನು ಮಾಡಲು ಸಹಾಯ ಮಾಡಲು ವಾರ್ಷಿಕವಾಗಿ ನಡೆಸಲಾಗುವ ನಗರಾಡಳಿತದ ಜನಗಣತಿಯು 2006ರಲ್ಲಿ ಸುಮಾರು 991,000ರಷ್ಟು ಜನಸಂಖ್ಯೆಯನ್ನು ತೋರಿಸಿದೆ. ಕ್ಯಾಲ್ಗರಿ ಸೆನ್ಸಸ್ ಮೆಟ್ರೊಪಾಲಿಟನ್  ಪ್ರದೇಶದ ಜನಸಂಖ್ಯೆಯು ಸುಮಾರು 1.1 ದಶಲಕ್ಷದಷ್ಟಿತ್ತು. ಕ್ಯಾಲ್ಗರಿ ಆರ್ಥಿಕ ವಲಯವು 2006ರಲ್ಲಿ ಸುಮಾರು 1.17 ದಶಲಕ್ಷದಷ್ಟು ಜನಸಂಖ್ಯೆಯನ್ನು ಹೊಂದಿತ್ತು. 2006ರ ಜುಲೈ 25ರಂದು ಪೌರಾಡಳಿತದ ಸರ್ಕಾರವು ನಗರದಲ್ಲಿನ ಜನಸಂಖ್ಯಾ ಪ್ರಮಾಣವನ್ನು ಒಂದು ದಶಲಕ್ಷವಾಗಿ ಪೂರ್ಣಗೊಳಿಸಿದ ರಹವಾಸಿಗಳ ಜನನವನ್ನು ಅಧಿಕೃತವಾಗಿ ಗುರುತಿಸಿತು. ಅಲ್ಲದೇ ಪ್ರತಿದಿನ ಸುಮಾರು 98 ಜನನದೊಂದಿಗೆ ಜನಸಂಖ್ಯೆಯು ಏರುತ್ತಿದೆಯೆಂದು ಸೂಚಿಸಿತು. ಈ ಲೆಕ್ಕಾಚಾರವನ್ನು ಊಹೆ ಮತ್ತು ಅಂಕಿಅಂಶಗಳ ಅಂದಾಜಿನ ಮೂಲಕ ಮಾಡಲಾಗಿತ್ತು. ಅಲ್ಲದೇ ಕ್ಯಾಲ್ಗೇರಿಯನ್ನರಿಗೆ ಜನಿಸಿದ ಮಕ್ಕಳನ್ನು ಮಾತ್ರ ಗಣನೆಗೆ ತೆಗೆದುಕೊಳ್ಳಲಾಗಿತ್ತು. 2006ರಲ್ಲಿ ದಾಖಲಾದ ಒಟ್ಟು ವಲಸೆಯ ಪ್ರಮಾಣ 25,794 ಜನರು/ವರ್ಷ, ಇದು 2005ರಲ್ಲಿ 12,117ನಷ್ಟಿತ್ತು.

;ಪ್ರಕಟಿತ ಅಲ್ಪಸಂಖ್ಯಾತರು ಮತ್ತು ಮೂಲನಿವಾಸಿಗಳಾದ ಸ್ಥಳೀಯರು

ಕ್ಯಾಲ್ಗರಿ CMAಯು ಟೊರೊಂಟೊ ಮತ್ತು ವ್ಯಾನ್ಕೂವರ್‌ನ ನಂತರ ಅಲ್ಪಸಂಖ್ಯಾತರ ವಿಷಯದಲ್ಲಿ ಕೆನಡಾದಲ್ಲೇ ಮೂರನೇ ಅತ್ಯಂತ ವೈವಿಧ್ಯಮಯ ಪ್ರದೇಶವಾಗಿದೆ, ಕೇವಲ CMAಗಳೇ 200,000ಗಿಂತಲೂ ಹೆಚ್ಚು ಸಂಖ್ಯೆಯಲ್ಲಿದ್ದಾರೆ.

## ಸರಕಾರ ಮತ್ತು ರಾಜಕೀಯ
ಕ್ಯಾಲ್ಗರಿಯನ್ನು ಸಾಮಾನ್ಯವಾಗಿ ಸಂಪ್ರದಾಯವಾದಿ ನಗರವೆಂದು ಪರಿಗಣಿಸಲಾಗುತ್ತದೆ, ಇಲ್ಲಿ ಸಾಂಪ್ರದಾಯಿಕ ಸಣ್ಣ-c ಸಾಮಾಜಿಕ ಸಂಪ್ರದಾಯವಾದಿಗಳು ಮತ್ತು ಹಣಕಾಸಿನ ಸಂಪ್ರದಾಯವಾದಿಗಳು ಹೆಚ್ಚಿನ ಪ್ರಮಾಣದಲ್ಲಿದ್ದಾರೆ. ಈ ನಗರವು ಸಂಸ್ಥೆಗಳ ಪ್ರಬಲ-ಕೇಂದ್ರವಾಗಿರುವುದರಿಂದ, ಭಾರಿ ಪ್ರಮಾಣದ ಕಾರ್ಮಿಕ ವರ್ಗವು ಬಿಳಿ-ಕಾಲರಿನ ಉದ್ಯೋಗಗಳನ್ನು ಪಡೆದಿದೆ. ಹೆಚ್ಚಿನ ಪ್ರಮಾಣದ ತೈಲ ಮತ್ತು ಅನಿಲ ಸಂಘಟನೆಗಳು 1971ರಲ್ಲಿ ಪೀಟರ್ ಲೌಘೀಡ್‌ನ ಪ್ರೊಗ್ರೆಸ್ಸಿವ್ ಕನ್ಸರ್ವೇಟಿವ್ ಪಾರ್ಟಿಯು ರಚನೆಯಾಗುವಂತೆ ಮಾಡಿದವು. 1990ರ ಸಂದರ್ಭದಲ್ಲಿ ನಗರದ ಪ್ರಮುಖ ರಾಜಕೀಯ ಸಂಸ್ಕೃತಿಯಲ್ಲಿ, ಫೆಡರಲ್ ವಿಧಾನದಿಂದ ಬಲಂಪಂಥಿ ರಿಫಾರ್ಮ್ ಪಾರ್ಟ್ ಆಫ್ ಕೆನಡಾ ಮತ್ತು ಪ್ರಾಂತೀಯವಾಗಿ ಪ್ರೊಗ್ರೆಸ್ಸಿವ್ ಕನ್ಸರ್ವೇಟಿವ್ ಪಕ್ಷಗಳು ಮೇಲುಗೈ ಸಾಧಿಸಿದವು.

ಗ್ರೀನ್ ಪಾರ್ಟಿ ಆಫ್ ಕೆನಡಾ ಸಹ 2004ರ ಫೆಡರಲ್ ಚುನಾವಣೆಯ ಫಲಿತಾಂಶಗಳ ಮೂಲಕ ಕ್ಯಾಲ್ಗರಿಯ ರಾಜಕೀಯವನ್ನು ಪ್ರವೇಶಿಸಿತು. ಈ ಚುನಾವಣೆಯಲ್ಲಿ ಈ ಪಕ್ಷವು ನಗರದಾದ್ಯಂತ ಸುಮಾರು 7.5%ನಷ್ಟು ಮತ್ತು ಕ್ಯಾಲ್ಗರಿ ನಾರ್ತ್ ಸೆಂಟರ್‌ನಲ್ಲಿ 11.3%ನಷ್ಟು ಮತಗಳನ್ನು ಪಡೆಯಿತು. ಬಲಪಂಥಿ ಆಲ್ಬರ್ಟಾ ಅಲೈಯನ್ಸ್ 26ನೇ ಆಲ್ಬರ್ಟಾ ಸಾರ್ವತ್ರಿಕ ಚುನಾವಣೆಯ ನಂತರ ಕ್ರಿಯಾಶೀಲವಾಯಿತು ಹಾಗೂ ಹಣಕಾಸಿನ ಸಂಬಂಧವಾಗಿ ಮತ್ತು ಸಾಮಾಜಿಕವಾಗಿ ಸಂಪ್ರದಾಯವಾದಿಯ ನಿವಾರಣೆಗಾಗಿ ಕಾರ್ಯಾಚರಣೆ ನಡೆಸಿತು. ಆದರೆ ಆಲ್ಬರ್ಟಾ ಅಲೈಯನ್ಸ್ ಮತ್ತು ಅದರ ನಂತರ ಬಂದ ವೈಲ್ಡ್‌ರೋಸ್ ಅಲೈಯನ್ಸ್ 2008ರ ಪ್ರಾಂತೀಯ ಚುನಾವಣೆಯಲ್ಲಿ ಅತಿಕ್ರಮಿಸಲು ಪ್ರಯತ್ನಿಸಲಿಲ್ಲ.

ಕ್ಯಾಲ್ಗರಿಯ ಜನಸಂಖ್ಯೆಯು ಏರಿದರಿಂದ ಅದರ ರಾಜಕೀಯದಲ್ಲೂ ವೈವಿಧ್ಯತೆ ಕಂಡುಬಂದಿತು. ಪರ್ಯಾಯ ಕಾರ್ಯಾಚರಣೆಯೊಂದು 2000ರ ವರ್ಲ್ಡ್ ಪೆಟ್ರೋಲಿಯಂ ಕಾಂಗ್ರೆಸ್ ಪ್ರದರ್ಶನಗಳು ಮತ್ತು J26 G8 2002 ಪ್ರತಿಭಟನೆಗಳ ಸಂದರ್ಭದಲ್ಲಿ ಸಕ್ರಿಯಗೊಂಡಿತು. ಪ್ರತಿಭಟನೆಕಾರರಲ್ಲಿ ಸ್ಥಳೀಯರು ಮತ್ತು ಹೊರಗಿನವರೂ ಸೇರಿದ್ದರು. ಈ ನಗರವು ವಿವಿಧ ಕ್ರಿಯಾವಾಧಿ ಸಂಘಟನೆಗಳು ಮಾತ್ರವಲ್ಲದೆ ಆಂಟಿ-ಕ್ಯಾಪಿಟಲಿಸ್ಟ್ ಕನ್ವರ್ಜೆನ್ಸ್‌ನ ಇತಿಹಾಸವನ್ನು ಹೊಂದಿದೆ.

### ಪೌರಾಡಳಿತದ ರಾಜಕೀಯ
ಕ್ಯಾಲ್ಗರಿಯಲ್ಲಿ ಆಡಳಿತವು ಆಲ್ಬರ್ಟಾದ ಮುನ್ಸಿಪಾಲ್ ಗೌರ್ನ್ಮೆಂಟ್ ಆಕ್ಟ್‌ಗೆ (1995) ಅನುಗುಣವಾಗಿ ನಡೆಯುತ್ತದೆ. ನಾಗರಿಕರು ಕ್ಯಾಲ್ಗರಿ ಸಿಟಿ ಕೌನ್ಸಿಲ್‌ನ ಸದಸ್ಯರಿಗೆ ಪ್ರತಿ ಮೂರು ವರ್ಷಗಳಿಗೊಮ್ಮೆ ಮತ ಚಲಾಯಿಸುತ್ತಾರೆ, ಇದರ ಮುಂದಿನ ಚುನಾವಣೆಯು 2010ರ ಅಕ್ಟೋಬರ್ 18ರಂದು ನಡೆಯಲಿದೆ. ‌ಸಿಟಿ ಕೌನ್ಸಿಲ್ ಒಬ್ಬ ಮೇಯರ್ ಮತ್ತು 14 ವಾರ್ಡ್ ಆಲ್ಡರ್‌ಮನ್‌‌ರನ್ನು ಹೊಂದಿರುತ್ತದೆ. ಡೇವ್ ಬ್ರೋಂಕೋನಿಯರ್ 2001ರಲ್ಲಿ ಮೊದಲು ಆಯ್ಕೆಯಾದ ಮೇಯರ್ ಆಗಿದ್ದಾನೆ.

ಈ ನಗರವು 2007ರಲ್ಲಿ $2.1 ಶತಕೋಟಿಯಷ್ಟು ಬಜೆಟ್ಅನ್ನು ಹೊಂದಿತ್ತು, ಇದು 41%ನಷ್ಟು ಆಸ್ತಿ ತೆರಿಗೆಗಳಿಂದ ಬೆಂಬಲ ಪಡೆದಿತ್ತು. ಇಲ್ಲಿ $386 ದಶಲಕ್ಷದಷ್ಟು ವಾಸಯೋಗ್ಯ ಆಸ್ತಿಗಳಿಂದ ಮತ್ತು $371 ದಶಲಕ್ಷದಷ್ಟು ವಾಸಯೋಗ್ಯವಲ್ಲದ ಆಸ್ತಿಗಳಿಂದ ವಾರ್ಷಿಕವಾಗಿ $757 ದಶಲಕ್ಷದಷ್ಟು ಆಸ್ತಿ ತೆರಿಗೆಗಳನ್ನು ಸಂಗ್ರಹಿಸಲಾಗುತ್ತದೆ. 54%ನಷ್ಟು ಖರ್ಚುವೆಚ್ಚಗಳು ನಗರದ ಉದ್ಯೋಗಿಗಳಿಗೆ ಸಂಬಳ, ವೇತನ ಮತ್ತು ಪ್ರಯೋಜನಗಳನ್ನು ಒದಗಿಸಲು ಆಗುತ್ತದೆ. ಅವನ ನಂತರ ಫೋರ್ಟ್ ಸ್ಯಾಸ್ಕಟ್‌ಚೆವಾನ್-ವೆಗ್ರೆವಿಲ್ಲೆ‌ಯ MLA ಎಡ್ ಸ್ಟೆಲ್ಮ್ಯಾಚ್ ಪ್ರಾಂತೀಯ ಪ್ರಮುಖ ವ್ಯಕ್ತಿಯಾದನು ಮತ್ತು ಪ್ರೊಗ್ರೆಸ್ಸಿವ್ ಕನ್ಸರ್ವೇಟಿವ್ ಪಾರ್ಟಿಯ ಮುಖಂಡನಾದನು. ಈ ಮುಖಂಡತ್ವ ಬದಲಾವಣೆಯ ನಂತರ ಕ್ಯಾಲ್ಗರಿಯ ಪ್ರಾಂತೀಯ ಮುಖಂಡತ್ವ ಮತ್ತು ಪ್ರಾತಿನಿಧ್ಯವು ಇಳಿಕೆಯಾಯಿತು ಏಕೆಂದರೆ ಪ್ರಾಂತೀಯ ಕ್ಯಾಬಿನೆಟ್‌ನಲ್ಲಿ ಅದರ ಪ್ರಾತನಿಧ್ಯವು ಎಂಟರಿಂದ ಮೂರಕ್ಕೆ ಇಳಿಯಿತು, ಕೇವಲ ಒಬ್ಬ ಕ್ಯಾಲ್ಗರಿ MLA ಗ್ರೆಗ್ ಮೆಲ್ಚಿನ್ ಮಾತ್ರ ಕ್ಯಾಬಿನೆಟ್ ಸ್ಥಾನವನ್ನು ಪಡೆದುಕೊಂಡಿದ್ದನು. 2007ರ ಜೂನ್‌ನಲ್ಲಿ ರಾಲ್ಫ್ ಕ್ಲೈನ್‌ನ ಹಳೆಯ ಚುನಾವಣಾ-ಕ್ಷೇತ್ರವು   PC ಪಕ್ಷವು 1971ರಲ್ಲಿ ಕಛೇರಿಯನ್ನು ತೆಗೆದುಕೊಂಡಂದಿನಿಂದ   ಉಪ-ಚುನಾವಣೆಯಲ್ಲಿ ಆಲ್ಬರ್ಟಾ ಲಿಬರಲ್ ಕ್ರೈಗ್ ಚೆಫಿನ್ಸ್‌ಗೆ ಸೇರಿತು. 2008ರ ಸಾರ್ವತ್ರಿಕ ಚುನಾವಣೆಯವರೆಗೆ ಪಂಡಿತರು ಸಾಂಪ್ರದಾಯಿಕ ಆಡಳಿತದಲ್ಲಿ ಪ್ರಮುಖ ಟೋರಿ ನಷ್ಟಗಳು ಉಂಟಾಗುತ್ತದೆಂದು ಸೂಚಿಸಿದರು

2008ರ ಚುನಾವಣೆಯಲ್ಲಿ ಲಿಬರಲ್ಸ್ ಪಕ್ಷದ ಸ್ಥಾನವು ಒಂದರಿಂದ ಐದಕ್ಕೆ ಏರಿಕೆಯಾಯಿತು. ಕ್ಯಾಲ್ಗರಿಯ ಚುನಾವಣೆಯಲ್ಲಿ ಫಲಿತಾಂಶಗಳು ಆಶ್ಚರ್ಯಕರವಾಗಿರಲಿಲ್ಲ, ವಿಶೇಷವಾಗಿ ಕೇಂದ್ರ ಕ್ಯಾಲ್ಗರಿಯಲ್ಲಿ ಸ್ಟೆಲ್ಮ್ಯಾಚ್ ಆಡಳಿತದಲ್ಲಿ ಫಲಿತಾಂಶಗಳು ಅತೃಪ್ತಿಕರವಾಗಿದ್ದವು, ಇದಕ್ಕೆ ಕಾರಣವೆಂದರೆ ಎಡ್ಮಂಟನ್‌ನಲ್ಲಿ ಪ್ರಮುಖ PCಯ ಜಯಕ್ಕೆ ಅಭಿಮುಖವಾಗಿ ನಡೆದುದು. ಲಿಬರಲ್‌ಗಳು ಸಂಪೂರ್ಣವಾಗಿ ಒಂಭತ್ತು ಸ್ಥಾನಕ್ಕೆ ಇಳಿದರು, ಅವರು ಮೊದಲ ಬಾರಿಯ ಬಹುಮತವನ್ನು ಪಡೆದುದು ಕ್ಯಾಲ್ಗರಿ ಚುನಾವಣಾ ಕ್ಷೇತ್ರದಲ್ಲಿ.

### ಫೆಡರಲ್ ರಾಜಕೀಯ
ಕ್ಯಾಲ್ಗರಿಯ ಎಲ್ಲಾ ಎಂಟು ಫೆಡರಲ್ MPಗಳು ಕೆನಡಾದ ಸಂಪ್ರದಾಯ ಪಕ್ಷ (CPC)ದ ಸದಸ್ಯರಾಗಿರುತ್ತಾರೆ. CPCಯ ಹಿಂದಿನ ಸದಸ್ಯರು ಸಾಂಪ್ರದಾಯಿಕವಾಗಿ ನಗರದ ಫೆಡರಲ್ ಸ್ಥಾನಗಳ ಬಹುಮತವನ್ನು ಪಡೆದಿದ್ದರು. ಫೆಡರಲ್ ಎಲೆಕ್ಟರಲ್ ಜಿಲ್ಲೆಯಾದ ಕ್ಯಾಲ್ಗರಿ ಸೌತ್‌ವೆಸ್ಟ್ಅನ್ನು ಪ್ರಧಾನ ಮಂತ್ರಿ ಮತ್ತು CPC ಮುಖಂಡ ಸ್ಟೀಫನ್ ಹಾರ್ಪರ್ ಹೊಂದಿದ್ದನು. ಏಕಕಾಲದಲ್ಲಿ ಅದೇ ಸ್ಥಾನವನ್ನು CPCಯ ಪೂರ್ವಿಕ ಕೆನಡಾದ ರಿಫಾರ್ಮ್ ಪಾರ್ಟಿಯ ಮುಖಂಡ ಪ್ರಿಸ್ಟಾನ್ ಮ್ಯಾನಿಂಗ್ ಸಹ ಹೊಂದಿದ್ದನು. ಮಾಜಿ ಪ್ರಧಾನ ಮಂತ್ರಿ ಮತ್ತು ಕೆನಡಾದ ಪ್ರೊಗ್ರೆಸ್ಸಿವ್ ಕನ್ಸರ್ವೇಟಿವ್ ಪಾರ್ಟಿಯ ಮಾಜಿ ನಾಯಕ (CPCಯ ಪೂರ್ವಿಕ) ಜೊ ಕ್ಲಾರ್ಕ್ ಕ್ಯಾಲ್ಗರಿ ಸೆಂಟರ್ಅನ್ನು ಚುನಾವಣಾ ಕ್ಷೇತ್ರವಾಗಿ ಹೊಂದಿದ್ದನು. ಕೆನಡಾದ 22 ಪ್ರಧಾನ ಮಂತ್ರಿಗಳಲ್ಲಿ, ಇಬ್ಬರು ಪದವಿಯಲ್ಲಿದ್ದಾಗ ಕ್ಯಾಲ್ಗರಿ ಚುನಾವಣಾ ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು. ಮೊದಲನೆಯವನು ಕ್ಯಾಲ್ಗರಿ ವೆಸ್ಟ್‌ನಿಂದ ಆಯ್ಕೆಯಾದ R. B. ಬೆನ್ನೆಟ್, ಈತನು ಆ ಸ್ಥಾನವನ್ನು 1930ರಿಂದ 1935ರವರೆಗೆ ಹೊಂದಿದ್ದನು.

## ಆರ್ಥಿಕ ಸ್ಥಿತಿ
ಕ್ಯಾಲ್ಗರಿಯ ಆರ್ಥಿಕ ಸ್ಥಿತಿಯಲ್ಲಿ ತೈಲ ಮತ್ತು ಅನಿಲ ಉದ್ಯಮವು ಕಡಿಮೆ ಪಾತ್ರವನ್ನು ವಹಿಸಿದರೂ, ಇದು ನಗರದ GDPಗೆ ಅತಿ ಹೆಚ್ಚು ಕೊಡುಗೆಯನ್ನು ನೀಡುವ ಏಕೈಕ ಮೂಲವಾಗಿದೆ. 2006ರಲ್ಲಿ, ಕ್ಯಾಲ್ಗರಿಯ ನೈಜ GDP (1997ರ ಸ್ಥಿರ ಡಾಲರ್‌ಗಳಲ್ಲಿ) C$52.386 ಶತಕೋಟಿಯಾಗಿತ್ತು, ಅದರಲ್ಲಿ ತೈಲ, ಅನಿಲ ಮತ್ತು ಗಣಿಗಾರಿಕೆಯ ಕೊಡುಗೆಯು ಸುಮಾರು 12%ನಷ್ಟಾಗಿದೆ. BP, ಎನ್‌ಕ್ಯಾನ, ಇಂಪೀರಿಯಲ್ ಆಯಿಲ್, ಸನ್ಕರ್ ಎನರ್ಜಿ, ಶೆಲ್ ಕೆನಡಾ ಮತ್ತು ಟ್ರಾನ್ಸ್‌ಕೆನಡಾ ಮೊದಲಾದ ಅತ್ಯಂತ ದೊಡ್ಡ ತೈಲ ಮತ್ತು ಅನಿಲ ಕಂಪನಿಗಳು ನಗರವನ್ನು 87%ನಷ್ಟು ಕೆನಡಾದ ತೈಲ ಮತ್ತು ನೈಸರ್ಗಿಕ ಅನಿಲ ತಯಾರಕರಿಗೆ ಮತ್ತು 66%ನಷ್ಟು ಕಲ್ಲಿದ್ದಲು ತಯಾರಕರಿಗೆ ನೆಲೆಯನ್ನಾಗಿ ಮಾಡಿವೆ.

1996ರಲ್ಲಿ, ಕೆನಡಿಯನ್ ಪೆಸಿಫಿಕ್ ರೈಲ್ವೆಯು 3,100 ಉದ್ಯೋಗಿಗಳೊಂದಿಗೆ ಅದರ ಪ್ರಧಾನ ಕಛೇರಿಯನ್ನು ಮಾಂಟ್ರಿಯಲ್‌ನಿಂದ ಕ್ಯಾಲ್ಗರಿಗೆ ಸ್ಥಳಾಂತರಿಸಿತು, ಇದು ನಗರದ ಪ್ರಮುಖ ಉದ್ಯೋಗ-ನೀಡುವ ಸಂಘಟನೆಗಳಲ್ಲಿ ಒಂದಾಗಿದೆ. ಇಂಪೀರಿಯಲ್ ಆಯಿಲ್‌ ಆಲ್ಬರ್ಟಾದ ಅನುಕೂಲಕರ ಸಾಂಸ್ಥಿಕ ತೆರಿಗೆಗಳ ಅನುಕೂಲವನ್ನು ಪಡೆಯಲು ಮತ್ತು ಅದರ ತೈಲ ಕಾರ್ಯಾಚರಣೆಗಳಿಗೆ ಹತ್ತಿರವಾಗಲು 2005ರಲ್ಲಿ ಅದರ ಪ್ರಧಾನ ಕಛೇರಿಯನ್ನು ಟೊರೊಂಟೊದಿಂದ ಇಲ್ಲಿಗೆ ಸ್ಥಳಾಂತರಿಸಿತು. ಇದು ಸರಿಸುಮಾರು 400 ಕುಟುಂಬಗಳ ಸ್ಥಳ ಬದಲಾವಣೆಗೆ ಕಾರಣವಾಯಿತು.

ಕೆಲವು ಇತರ ದೊಡ್ಡ ಉದ್ಯೋಗ-ಸಂಸ್ಥೆಗಳೆಂದರೆ - ಶ್ಯಾವ್ ಕಮ್ಯುನಿಕೇಶನ್ಸ್ (7,500 ಉದ್ಯೋಗಿಗಳು), NOVA ಕೆಮಿಕಲ್ಸ್ (4,900 ಉದ್ಯೋಗಿಗಳು), ಟೆಲುಸ್ (4,500 ಉದ್ಯೋಗಿಗಳು), ನೆಕ್ಸೆನ್ (3,200 ಉದ್ಯೋಗಿಗಳು), CNRL (2,500 ಉದ್ಯೋಗಿಗಳು), ಶೆಲ್ ಕೆನಡಾ (2,200 ಉದ್ಯೋಗಿಗಳು), ಡೊ ಕೆಮಿಕಲ್ ಕೆನಡಾ (2,000 ಉದ್ಯೋಗಿಗಳು).

2006ರ ಅಕ್ಟೋಬರ್‌ನಲ್ಲಿ ಎನ್‌ಕ್ಯಾನವು ದಿ ಬೊ, 58-ಮಹಡಿಯ ಗಗನಚುಂಬಿ ಕಟ್ಟಡವೊಂದನ್ನು ನಗರದ ಡೌನ್‌ಟೌನ್ ಕೋರ್‌ನಲ್ಲಿ ನಿರ್ಮಿಸಲಾಗುವುದೆಂದು ಪ್ರಕಟಿಸಿತು. ಈ ಕಂಪನಿಯ ಹೊಸ ಪ್ರಧಾನ ಕಛೇರಿಯು ಪೂರ್ಣಗೊಂಡಾಗ ಟೊರೊಂಟೊದಿಂದ ಹೊರಗೆ ಕೆನಡಾದಲ್ಲೇ ಅತ್ಯಂತ ಎತ್ತರ ಕಟ್ಟಡವಾಗುತ್ತದೆ.

2005ರ ದಾಖಲೆಯ ಪ್ರಕಾರ ಈ ನಗರವು 649,300ನಷ್ಟು ಕಾರ್ಮಿಕ ಬಲವನ್ನು ಹೊಂದಿತ್ತು (76.3%ನಷ್ಟು ಪಾಲ್ಗೊಳ್ಳುವಿಕೆಯ ದರ). 2006ರಲ್ಲಿ ಇಲ್ಲಿನ ನಿರುದ್ಯೋಗ ದರವು 3.2%ನಷ್ಟಿತ್ತು, ಇದು ಕೆನಡಾದ ಪ್ರಮುಖ ನಗರಗಳಿಗಿಂತ ಅತಿ ಕಡಿಮೆಯಾಗಿದೆ. ಆದ್ದರಿಂದ ಇಲ್ಲಿ ತರಬೇತಿ ಪಡೆದ ಮತ್ತು ತರಬೇತಿ ಪಡೆಯದ ಉದ್ಯೋಗಿಗಳ ಕೊರತೆಯಿದೆ. ಸೇವಾ ಉದ್ಯಮದ ಉದ್ಯೋಗಿಗಳಿಗೆ ಬೋನಸ್‌ಗಳನ್ನು ನೀಡುವುದು ಮತ್ತು ಸ್ಥಳೀಯ ಲಘು-ಉಪಾಹಾರ ಗೃಹಗಳಲ್ಲಿ ಕೆಲಸ ಮಾಡುವ ಶಾಲಾ ವಿದ್ಯಾರ್ಥಿಗಳಿಗೆ ಒಂದು ಗಂಟೆಯ ಸೇವೆಗೆ ಸುಮಾರು $15ನಷ್ಟು ಆರಂಭಿಕ ವೇತನಗಳನ್ನು ನೀಡುವುದು ಇಲ್ಲಿ ಸಾಮಾನ್ಯವಾಗಿದೆ. ನಗರಮಧ್ಯಭಾಗದ ಹೋಟೆಲ್‌ಗಳು ಎಲ್ಲಾ ಕೊಠಡಿಗಳನ್ನು ಸ್ವಚ್ಘಗೊಳಿಸುವ ಕಾರ್ಮಿಕರ ಕೊರತೆಯಿಂದಾಗಿ ಮಹಡಿಗಳನ್ನು ಹೊಂದಿಲ್ಲ. ಈ ಪ್ರದೇಶದಲ್ಲಿ ದೊಡ್ಡ ರಸ್ತೆ-ನಿರ್ಮಾಣ ಯೋಜನೆಗಳು ಮತ್ತು ಉತ್ತರದಲ್ಲಿನ ತೈಲ ಉದ್ಯಮದ ಹೆಚ್ಚಿನ ವೇತನಗಳನ್ನು ನೀಡುವ ಪೈಪೋಟಿ ಮೊದಲಾದವೊಂದಿಗೆ ಮನೆ ನಿರ್ಮಾಣ ಕಾರ್ಯಗಳ ಏರಿಕೆಯೂ ಸೇರಿ ಕಾರ್ಮಿಕರ ಮೇಲೆ ಹೆಚ್ಚು ಒತ್ತಡವನ್ನು ಹೇರಿದೆ.

ವೆಸ್ಟ್‌ಜೆಟ್ ಕ್ಯಾಲ್ಗರಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದ ಹತ್ತಿರದಲ್ಲಿ ಅದರ ಪ್ರಧಾನ ಕಛೇರಿಯನ್ನು ಹೊಂದಿದೆ ಹಾಗೂ ಎನರ್ಜೆಟ್ ಅದರ ಪ್ರಧಾನ ಕಛೇರಿಯನ್ನು ವಿಮಾನ ನಿಲ್ದಾಣ ಪ್ರದೇಶದಲ್ಲೇ ಹೊಂದಿದೆ. ಅವುಗಳ ವಿಭಜನೆಗಿಂತ ಮೊದಲು, ಕೆನಡಿಯನ್ ಏರ್‌ಲೈನ್ಸ್  ಮತ್ತು ಏರ್ ಕೆನಡಾದ ಜಿಪ್ ಸಹ ನಗರದ ವಿಮಾನ ನಿಲ್ದಾಣದ ಹತ್ತಿರದಲ್ಲಿ ಅವುಗಳ ಪ್ರಧಾನ ಕಛೇರಿಯನ್ನು ಹೊಂದಿದ್ದವು.

## ಶಿಕ್ಷಣ
2005ರಲ್ಲಿ ಸುಮಾರು 97,000 ವಿದ್ಯಾರ್ಥಿಗಳು ಕ್ಯಾಲ್ಗರಿ ಬೋರ್ಡ್ ಆಫ್ ಎಜುಕೇಶನ್ ನಿರ್ವಹಿಸುವ ಇಂಗ್ಲಿಷ್ ಭಾಷಾ ಸಾರ್ವಜನಿಕ ಶಾಲಾ ವ್ಯವಸ್ಥೆಯಲ್ಲಿನ ಸುಮಾರು 215 ಶಾಲೆಗಳಲ್ಲಿ K-12ಗೆ ಹಾಜರಾದರು. ಸುಮಾರು 43,000 ವಿದ್ಯಾರ್ಥಿಗಳು ಪ್ರತ್ಯೇಕ ಇಂಗ್ಲಿಷ್ ಭಾಷಾ ಕ್ಯಾಲ್ಗರಿ ಕ್ಯಾಥೋಲಿಕ್ ಸ್ಕೂಲ್ ಡಿಸ್ಟ್ರಿಕ್ಟ್ ಮಂಡಲಿಯಲ್ಲಿ 95 ಶಾಲೆಗಳಲ್ಲಿ ಹಾಜರಾದರು. ಸಣ್ಣ ಫ್ರ್ಯಾಂಕೊಫೋನ್ ಸಮುದಾಯವು ಅದರ ಸ್ವಂತ ಫ್ರೆಂಚ್ ಭಾಷೆಯ ಶಾಲಾ-ಮಂಡಲಿಗಳನ್ನು (ಸಾರ್ವಜನಿಕ ಮತ್ತು ಕ್ಯಾಥೋಲಿಕ್) ಹೊಂದಿದೆ. ಇವೆರಡೂ ಕ್ಯಾಲ್ಗರಿಯಲ್ಲಿ ನೆಲೆಯಾಗಿವೆ, ಆದರೆ ದೊಡ್ಡ ಪ್ರಾದೇಶಿಕ ಜಿಲ್ಲೆಗೆ ಸೇವೆಯನ್ನು ಒದಗಿಸುತ್ತವೆ. ಈ ನಗರದಲ್ಲಿ ಹಲವಾರು ಸಾರ್ವಜನಿಕ ಚಾರ್ಟರ್ ಶಾಲೆಗಳೂ ಇವೆ. ಕ್ಯಾಲ್ಗರಿಯು ಅನೇಕ ಭಿನ್ನ ಶಾಲೆಗಳನ್ನು ಹೊಂದಿದೆ, ಅವುಗಳಲ್ಲಿ ಪ್ರಮುಖವಾದುದು ಒಲಿಂಪಿಕ್-ಅರ್ಹ ಕ್ರೀಡಾಪಟುಗಳಿಗಾಗಿ ರಚಿಸಲಾದ ರಾಷ್ಟ್ರದ ಮೊದಲ ಪ್ರೌಢ ಶಾಲೆ ನ್ಯಾಷನಲ್ ಸ್ಪೋರ್ಟ್ ಸ್ಕೂಲ್. ಕ್ಯಾಲ್ಗರಿಯು ಹಲವಾರು ಖಾಸಗಿ ಶಾಲೆಗಳಿಗೂ ನೆಲೆಯಾಗಿದೆ, ಅವುಗಳೆಂದರೆ - ಮೌಂಟೇನ್ ವ್ಯೂ ಅಕಾಡೆಮಿ, ರಂಡಲ್ ಕಾಲೇಜ್, ರಂಡಲ್ ಅಕಾಡೆಮಿ, ಕ್ಲಿಯರ್ ವಾಟರ್ ಅಕಾಡೆಮಿ, ಚಿನುಕ್ ವಿಂಡ್ಸ್ ಅಡ್ವೆಂಟಿಸ್ಟ್ ಅಕಾಡೆಮಿ, ವೆಬ್ಬರ್ ಅಕಾಡೆಮಿ, ಡೆಲ್ಟಾ ವೆಸ್ಟ್ ಅಕಾಡೆಮಿ, ಮಾಸ್ಟರ್ಸ್ ಅಕಾಡೆಮಿ, ಮೆನ್ನೊ ಸೈಮನ್ಸ್ ಕ್ರಿಶ್ಚಿಯನ್ ಸ್ಕೂಲ್, ವೆಸ್ಟ್ ಐಲ್ಯಾಂಡ್ ಕಾಲೇಜ್ ಮತ್ತು ಎಡ್ಜ್ ಸ್ಕೂಲ್.

ಕ್ಯಾಲ್ಗರಿಯು ಪಶ್ಚಿಮ ಕೆನಡಾದ ಅತ್ಯಂತ ದೊಡ್ಡ ಸಾರ್ವಜನಿಕ ಪ್ರೌಢ ಶಾಲೆ ಲಾರ್ಡ್ ಬೀವರ್‌ಬ್ರೂಕ್ ಹೈ ಸ್ಕೂಲ್‌ಅನ್ನೂ ಹೊಂದಿದೆ, ಇಲ್ಲಿ 2005–2006 ಶೈಕ್ಷಣಿಕ ವರ್ಷದಲ್ಲಿ ಸುಮಾರು 2241 ವಿದ್ಯಾರ್ಥಿಗಳು ದಾಖಲಾಗಿದ್ದರು.

ಕ್ಯಾಲ್ಗರಿಯು ಐದು ಪ್ರಮುಖ ಸಾರ್ವಜನಿಕ ಪ್ರೌಢಶಾಲಾ-ನಂತರದ ಶಿಕ್ಷಣ ಸಂಸ್ಥೆಗಳನ್ನು ಹೊಂದಿದೆ. ಕ್ಯಾಲ್ಗರಿ ವಿಶ್ವವಿದ್ಯಾನಿಲಯವು ಕ್ಯಾಲ್ಗರಿಯ ಪ್ರಾಥಮಿಕ ಅತ್ಯಂತ ದೊಡ್ಡ ಪದವಿ-ನೀಡುವ ಸೌಕರ್ಯವಾಗಿದೆ. ಇಲ್ಲಿ 2006ರಲ್ಲಿ 28,807 ವಿದ್ಯಾರ್ಥಿಗಳು ದಾಖಲಾಗಿದ್ದರು. ಇತರ ಪ್ರೌಢಶಾಲಾ-ನಂತರದ ಶಿಕ್ಷಣ ಸಂಸ್ಥೆಗಳೆಂದರೆ ಮೌಂಟ್ ರಾಯಲ್ ಯೂನಿವರ್ಸಿಟಿ, ಇದು 13,000 ವಿದ್ಯಾರ್ಥಿಗಳನ್ನು ಹೊಂದಿದ್ದು ಹಲವಾರು ಕ್ಷೇತ್ರಗಳಲ್ಲಿ ಪದವಿಗಳನ್ನು ನೀಡುತ್ತದೆ; ಮತ್ತು SAIT ಪಾಲಿಟೆಕ್ನಿಕ್, ಇದು ಸುಮಾರು 14,000 ವಿದ್ಯಾರ್ಥಿಗಳನ್ನು ಹೊಂದಿದ್ದು ಪಾಲಿಟೆಕ್ನಿಕ್ ಮತ್ತು ಅಪ್ರೆಂಟಿಸ್ ಶಿಕ್ಷಣವನ್ನು ಒದಗಿಸುತ್ತದೆ ಹಾಗೂ ಸರ್ಟಿಫಿಕೇಟುಗಳು, ಡಿಪ್ಲೋಮಗಳು ಮತ್ತು ಅನ್ವಯ ಪದವಿಗಳನ್ನು ನೀಡುತ್ತದೆ. SAITಯ ಪ್ರಮುಖ ಕ್ಯಾಂಪಸ್ ಡೌನ್‌ಟೌನ್‌ನ ಸ್ವಲ್ಪ ಉತ್ತರಕ್ಕೆ ನಾರ್ತ್‌ವೆಸ್ಟ್ ಕ್ವಾಡ್ರಂಟ್‌ನಲ್ಲಿದೆ.

ಸಣ್ಣ ಪ್ರೌಢಶಾಲಾ-ನಂತರದ ಶಿಕ್ಷಣ ಸಂಸ್ಥೆಗಳೆಂದರೆ - ಬೊ ವಿಲೇಜ್ ಕಾಲೇಜ್ ಮತ್ತು ಆಲ್ಬರ್ಟಾ ಕಾಲೇಜ್ ಆಫ್ ಆರ್ಟ್ ಆಂಡ್ ಡಿಸೈನ್.

ಈ ನಗರದಲ್ಲಿ ಹಲವಾರು ಖಾಸಗಿ ಉದಾರ-ಕಲೆಗಳ ಶಿಕ್ಷಣ-ಸಂಸ್ಥೆಗಳಿವೆ, ಅವುಗಳೆಂದರೆ - ಆಂಬ್ರೋಸ್ ಯೂನಿವರ್ಸಿಟಿ ಕಾಲೇಜ್, ಅಧಿಕೃತ ಕೆನಡಾದ ವಿಶ್ವವಿದ್ಯಾನಿಲಯ ಕಾಲೇಜುಗಳಾದ ಚರ್ಚ್ ಆಫ್ ದಿ ನ್ಯಾಜರಿನ್ ಮತ್ತು ಕ್ರಿಶ್ಚಿಯನ್ ಆಂಡ್ ಮಿಷನರಿ ಅಲೈಯನ್ಸ್ ಹಾಗೂ ಸೇಂಟ್ ಮೇರಿಸ್ ಯೂನಿವರ್ಸಿಟಿ ಕಾಲೇಜ್. ಅಲ್ಲದೆ, ಡೆವ್ರಿ ಕ್ಯಾರಿಯರ್ ಕಾಲೇಜ್‌‌ನ ಏಕೈಕ ಕೆನಡಾದ ಕ್ಯಾಂಪಸ್ ಕ್ಯಾಲ್ಗರಿಯಲ್ಲಿದೆ.

## ಮಾಧ್ಯಮಗಳು
## ಸಾರಿಗೆ ವ್ಯವಸ್ಥೆ
ಕ್ಯಾಲ್ಗರಿಯು ಹೆಚ್ಚಿನ ಕೇಂದ್ರ ಮತ್ತು ಪಶ್ಚಿಮ ಕೆನಡಾಕ್ಕೆ ಸಾರಿಗೆ ಕೇಂದ್ರವಾಗಿದೆ. ನಗರದ ಈಶಾನ್ಯ ದಿಕ್ಕಿನಲ್ಲಿರುವ ಕ್ಯಾಲ್ಗರಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ (YYC)ವು ಕೆನಡಾದಲ್ಲೇ ಮೂರನೇ ಅತ್ಯಂತ ದೊಡ್ಡ ವಿಮಾನ ನಿಲ್ದಾಣವಾಗಿದೆ ಹಾಗೂ ಇದು ಪ್ರಮುಖ ಸರಕು ಕೇಂದ್ರವಾಗಿದೆ. ತಡೆ-ರಹಿತ ಸ್ಥಳಗಳೆಂದರೆ ಕೆನಡಾದಾದ್ಯಂತದ ನಗರಗಳು, ಅಮೆರಿಕ ಸಂಯುಕ್ತ ಸಂಸ್ಥಾನ, ಯುರೋಪ್, ಕೇಂದ್ರ ಅಮೆರಿಕ ಮತ್ತು ಏಷ್ಯಾ. ಕ್ಯಾಲ್ಗರಿಯ ಟ್ರಾನ್ಸ್-ಕೆನಡಾ ಹೈವೇ ಮತ್ತು ಕೆನಡಿಯನ್ ಪೆಸಿಫಿಕ್ ರೈಲ್ವೆ (CPR) ಪ್ರಮುಖ ರೈಲು ಮಾರ್ಗವೂ (ಇದು CPR ಅಲಿತ್ ಯಾರ್ಡ್ಅನ್ನು ಒಳಗೊಳ್ಳುತ್ತದೆ) ಸಹ ಇದನ್ನು ಸರಕುಸಾಗಣೆಯ ಒಂದು ಪ್ರಮುಖ ಕೇಂದ್ರವಾಗಿಸಿವೆ. ರಾಕಿ ಮೌಂಟೇನರ್ ಮತ್ತು ರಾಯಲ್ ಕೆನಡಿಯನ್ ಪೆಸಿಫಿಕ್ ಕ್ಯಾಲ್ಗರಿಗೆ ರೈಲು ಪ್ರಯಾಣವನ್ನು ಒದಗಿಸುತ್ತವೆ; VIA ರೈಲ್ ಕ್ಯಾಲ್ಗರಿಯ ನಗರಗಳ ಮಧ್ಯೆ ರೈಲು ಸೇವೆಯನ್ನು ಒದಗಿಸುವುದಿಲ್ಲ.

ಕ್ಯಾಲ್ಗರಿಯು ಪ್ರಮುಖ ರಸ್ತೆಗಳ ಜಾಲವನ್ನು ಮತ್ತು ಮುಕ್ತಮಾರ್ಗ ವ್ಯವಸ್ಥೆಯನ್ನು ಹೊಂದಿದೆ. ಹೆಚ್ಚಿನ ವ್ಯವಸ್ಥೆಯು ಒಂದು ಗ್ರಿಡ್‌ಜಾಲದಲ್ಲಿದೆ, ಅಲ್ಲಿ ರಸ್ತೆಗಳಿಗೆ ಪೂರ್ವದಿಂದ-ಪಶ್ಚಿಮಕ್ಕೆ ಹೋಗುವ ಅವೆನ್ಯೂಗಳಿಂದ ಮತ್ತು ಉತ್ತರದಿಂದ-ದಕ್ಷಿಣಕ್ಕೆ ಹೋಗುವ ಬೀದಿಗಳಿಂದ ಸಂಖ್ಯೆಯನ್ನು ನೀಡಲಾಗಿದೆ. 1904ರವರೆಗೆ ಬೀದಿಗಳಿಗೆ ಹೆಸರಿಡಲಾಗಿತ್ತು; ಅನಂತರ ಎಲ್ಲಾ ಬೀದಿಗಳಿಗೆ ನಗರ ಕೇಂದ್ರದಿಂದ ಹೊರಗೆ ಹರಡುತ್ತಾ ಹೋಗುವ ಸಂಖ್ಯೆಗಳನ್ನು ನೀಡಲಾಯಿತು. ನಿವಾಸಗಳಿರುವ ಪ್ರದೇಶಗಳಲ್ಲಿರುವ ರಸ್ತೆಗಳು ಮಾತ್ರವಲ್ಲದೆ ಮುಕ್ತಮಾರ್ಗಗಳು ಮತ್ತು ನಗರದ ರಸ್ತೆದಾರಿಗಳು ಸಾಮಾನ್ಯವಾಗಿ ಗ್ರಿಡ್‌ಜಾಲದಲ್ಲಿ ಬರುವುದಿಲ್ಲ, ಆದ್ದರಿಂದ ಅವುಗಳಿಗೆ ಕ್ರಮಸಂಖ್ಯೆಯನ್ನು ನೀಡಲಾಗಿಲ್ಲ. ಹೊಸ ಸಮುದಾಯದಲ್ಲಿರುವ ಅನುಕ್ರಮ ಸಂಖ್ಯಾರಹಿತ ಬೀದಿಗಳು ಇದ್ದರೂ,ಸಮುದಾಯದ ಹೆಸರಿನ ಪೂರ್ವಪ್ರತ್ಯಯವನ್ನು ಹೊಂದುವುದು; ಕ್ಯಾಲ್ಗರಿಯಲ್ಲಿನ ನಗರ ಸಂಪ್ರದಾಯವಾಗಿದೆ; ಅದಲ್ಲದೇ ಇದು ಪ್ರಗತಿಯನ್ನೂ  ಕಾಣುತ್ತಿದೆ, ಆ ಮೂಲಕ ನಗರದೊಳಗಿನ ಬೀದಿಗಳನ್ನು ಹೆಚ್ಚು ಸುಲಭವಾಗಿ ಪತ್ತೆಹಚ್ಚಬಹುದು.

ಕ್ಯಾಲ್ಗರಿ ಟ್ರಾನ್ಸಿಟ್ ನಗರದಾದ್ಯಂತ ಬಸ್ ಮತ್ತು ಹಗುರ-ರೈಲುಗಳೊಂದಿಗೆ ಸಾರ್ವಜನಿಕರಿಗೆ ಸಾರಿಗೆ ಸೇವೆಯನ್ನು ಒದಗಿಸುತ್ತದೆ. C-ಟ್ರೈನ್ ಎನ್ನುವ ಕ್ಯಾಲ್ಗರಿಯ ರೈಲು ವ್ಯವಸ್ಥೆಯು ಉತ್ತರ ಅಮೆರಿಕಾದಲ್ಲಿನ ಅಂತಹ ಮೊದಲ ವ್ಯವಸ್ಥೆಗಳಲ್ಲಿ ಒಂದಾಗಿದೆ (ಎಡ್ಮಂಟನ್‌ LRT ಮತ್ತು ಸ್ಯಾನ್ ಡೈಗೊ ಟ್ರಾಲಿಯನ್ನು ಬಿಟ್ಟು) ಹಾಗೂ ಇದು ನಷ್ಟು ಉದ್ದದ ಮೂರು ರೈಲುಮಾರ್ಗಗಳನ್ನು (ಎರಡು ದಾರಿಗಳು) ಒಳಗೊಂಡಿದೆ (ಇದು ಮಾರ್ಗದ ಹಕ್ಕನ್ನು ಪಡೆದುಕೊಂಡಿದೆ ಮತ್ತು ನಗರಮಧ್ಯದ ಸುಮಾರು 42%ನಷ್ಟು ಕೆಲಸ ಮಾಡುವ ಜನರನ್ನು ಒಯ್ಯುತ್ತದೆ). 2009ರ ಉತ್ತರಾರ್ಧದಲ್ಲಿ, C-ಟ್ರೈನ್ ವ್ಯವಸ್ಥೆಯು ಪ್ರತಿ ವಾರದ-ದಿನದಲ್ಲಿ ಸುಮಾರು 266,100 ಮಂದಿ ಪ್ರಯಾಣಿಕರನ್ನು ಕೊಂಡೊಯ್ಯುತ್ತಿತ್ತು, ಇದು ಮಾಂಟೆರ್ರಿ ಮೆಟ್ರೊ ಮತ್ತು ಟೊರೊಂಟೊ ಸ್ಟ್ರೀಟ್‌ಕಾರ್ ವ್ಯವಸ್ಥೆ ನಂತರ ಉತ್ತರ ಅಮೆರಿಕಾದಲ್ಲೇ ಮೂರನೇ ಅತ್ಯಂತ ಹೆಚ್ಚು ನಿರತ ಹಗುರ-ರೈಲು ವ್ಯವಸ್ಥೆಯಾಗಿದೆ. ಬಸ್ ವ್ಯವಸ್ಥೆಯು ಸುಮಾರು160 ಮಾರ್ಗಗಳನ್ನು ಹೊಂದಿದೆ ಮತ್ತು ಇದು 800 ವಾಹನಗಳಿಂದ ಕಾರ್ಯನಿರ್ವಹಿಸುತ್ತದೆ.

ಬೀದಿಗಳಲ್ಲಿ ಸುಮಾರು  ಉದ್ದದ ಮೋಟಾರುದಾರಿಗಳಿಗೆ ಪರ್ಯಾಯವಾಗಿ, ನಗರವು ಸುಮಾರು  ಉದ್ದದ ಬಹು-ಬಳಕೆಯ (ಬೈಸಿಕಲ್, ನಡಿಗೆ, ರೋಲರ್‌ಬ್ಲೇಡಿಂಗ್, ಇತ್ಯಾದಿ) ಜಾಲವನ್ನು ಹೊಂದಿದೆ.

ಕ್ಯಾಲ್ಗರಿಯ ನಾಲ್ಕು ಅತ್ಯಂತ ದೊಡ್ಡ ಆಸ್ಪತ್ರೆಗಳು ಒಟ್ಟು 2,100ಕ್ಕಿಂತಲೂ ಹೆಚ್ಚು ಹಾಸಿಗೆಗಳನ್ನು ಹೊಂದಿದೆ ಮತ್ತು ಸುಮಾರು 11,500 ಮಂದಿ ಅಲ್ಲಿ ಸೇವೆ ಸಲ್ಲಿಸುತ್ತಾರೆ.

## ಮಿಲಿಟರಿ (ಸೇನೆ)
20ನೇ ಶತಮಾನದ ಆರಂಭಿಕ ವರ್ಷಗಳಿಂದ ಕೆನಡಿಯನ್ ಮಿಲಿಟರಿಯ ಅಸ್ತಿತ್ವವು ಸ್ಥಳೀಯ ಆರ್ಥಿಕ ಸ್ಥಿತಿ ಮತ್ತು ಸಂಸ್ಕೃತಿಯ ಭಾಗವಾಗಿತ್ತು, ಇದು  ಸ್ಟ್ರಾತ್‌ಕೊನಾಸ್ ಹಾರ್ಸ್ ಎಂಬ ಕಾಳಗತಂಡದೊಂದಿಗೆ ಆರಂಭಗೊಂಡಿತು. ನಗರದ ಸ್ವಂತ ಘಟಕವನ್ನು ರಚಿಸುವ ಹಲವಾರು ವಿಫಲ ಪ್ರಯತ್ನಗಳ ನಂತರ 103ನೇ ರೆಜಿಮೆಂಟ್ಅನ್ನು (ಕ್ಯಾಲ್ಗರಿ ರೈಫಲ್ಸ್) ಅಂತಿಮವಾಗಿ 1910ರ ಎಪ್ರಿಲ್ 1ರಂದು ಪ್ರಮಾಣೀಕರಿಸಲಾಯಿತು. ಕೆನಡಿಯನ್ ಫೋರ್ಸಸ್ ಬೇಸ್ (CFB) ಕ್ಯಾಲ್ಗರಿಯು ಎರಡನೇ ವಿಶ್ವ ಸಮರದ ನಂತರ ಕ್ಯೂರಿ ಬರಾಕ್ಸ್ ಮತ್ತು ಹಾರ್ವೀ ಬರಾಕ್ಸ್ ಆಗಿ ಸ್ಥಾಪಿತವಾಯಿತು. ಈ ಪಡೆಯು 1998ರಲ್ಲಿ ಅದು ಕಾರ್ಯಾಚರಣೆಯನ್ನು ನಿಲ್ಲಿಸುವವರೆಗೆ ನಗರದಲ್ಲಿ ಹೆಚ್ಚು ಗಮನಾರ್ಹ ಡಿಪಾರ್ಟ್ಮೆಂಟ್ ಆಫ್ ನ್ಯಾಷನಲ್ ಡಿಫೆನ್ಸ್ (DND) ಸಂಘಟನೆಯಾಗಿ ಉಳಿಯಿತು, 1998ರಲ್ಲಿ ಹೆಚ್ಚಿನ ಘಟಕಗಳು CFB ಎಡ್ಮಂಟನ್‌‌ಗೆ ಸರಿದವು. ಇದು ನಿಂತರೂ ಹಲವಾರು ಕೆನಡಿಯನ್ ಫೋರ್ಸಸ್ ರಿಸರ್ವ್ ಘಟಕಗಳು ಮತ್ತು ಕೆಡೆಟ್ ಘಟಕಗಳು ನಗರದಾದ್ಯಂತ ರಕ್ಷಕ ಸೈನ್ಯವಾಗಿ ಕಾರ್ಯನಿರ್ವಹಿಸಿದವು. ಅವುಗಳೆಂದರೆ - HMCS ಟೆಕುಮ್ಸೆಹ್ ನೇವಲ್ ರಿಸರ್ವ್ ಯುನಿಟ್, ದಿ ಕಿಂಗ್ಸ್ ಓನ್ ಕ್ಯಾಲ್ಗರಿ ರೆಜಿಮೆಂಟ್ (RCAC), ದಿ ಕ್ಯಾಲ್ಗರಿ ಹೈಲ್ಯಾಂಡರ್ಸ್ (ಮತ್ತು ವಾದ್ಯ-ವೃಂದ), 746 ಕಮ್ಯುನಿಕೇಶನ್ ಸ್ಕ್ವಾಡ್ರನ್, 14 (ಕ್ಯಾಲ್ಗರಿ) ಸರ್ವಿಸ್ ಬ್ಯಾಟಲಿಯನ್, 15 (ಎಡ್ಮಂಟನ್‌) ಫೀಲ್ಡ್ ಅಂಬ್ಯುಲೆನ್ಸ್ ಡಿಟ್ಯಾಚ್ಮೆಂಟ್ ಕ್ಯಾಲ್ಗರಿ, 41CER ಡಿಟ್ಯಾಚ್ಮೆಂಟ್ ಕ್ಯಾಲ್ಗರಿ (33 ಎಂಜಿನಿಯರ್ ಸ್ಕ್ವಾಡ್ರನ್), ರೆಗ್ಯುಲರ್ ಫೋರ್ಸ್ ಬೆಂಬಲದ ಸಣ್ಣ ತಂಡಗಳು.

## ಸಮಕಾಲೀನ(ಪ್ರಸ್ತುತ) ಸಮಸ್ಯೆಗಳು
ಕ್ಯಾಲ್ಗರಿಯಲ್ಲಿನ ಇತ್ತೀಚಿನ ಆರ್ಥಿಕ ಪ್ರಗತಿ ಮತ್ತು ವೇಗವಾದ ಬೆಳವಣಿಗೆಯು ನಗರದ ಅವ್ಯವಸ್ಥಿತ ಬೆಳವಣಿಗೆ ಮತ್ತು ಆಧಾರ ರಚನೆಗಳ ಉಳಿಕೆ ಮೊದಲಾದ ಸಮಸ್ಯೆಗಳಿಗೆ ಕಾರಣವಾಗಿದೆ. ಟ್ಸು ಟಿನಾ ಫರ್ಸ್ಟ್ ನೇಶನ್ಅನ್ನು ಹೊರತುಪಡಿಸಿ ಅದರ ಬೆಳವಣಿಗೆಗೆ ಯಾವುದೇ ಭೌಗೋಳಿಕ ತಡೆಗಳಿಲ್ಲದೆ ನಗರದಲ್ಲಿನ ಉಪನಗರಗಳು ಅತಿ ಹೆಚ್ಚಿನ ಪ್ರಮಾಣದಲ್ಲಿ ಹೊರಗೆ ಹರಡಿದವು. ಇದು ಕ್ಯಾಲ್ಗರಿಯ ಜನರಿಗೆ ಅವಶ್ಯಕ ಸಾರಿಗೆ ವ್ಯವಸ್ಥೆಯನ್ನು ಒದಗಿಸುವಲ್ಲಿ ಸಮಸ್ಯೆಯನ್ನು ಉಂಟುಮಾಡಿತು.

ಬೆಲ್ಟ್‌ಲೈನ್‌ ಮತ್ತು ಡೌನ್‍‌ಟೌನ್ ಈಸ್ಟ್ ವಿಲೇಜ್‌ನ ಪುನಃಅಭಿವೃದ್ಧಿಯೊಂದಿಗೆ, ಒಳನಗರದಲ್ಲಿನ ಜನಸಾಂದ್ರತೆಯನ್ನು ಹೆಚ್ಚಿಸಲು ಪ್ರಯತ್ನಗಳು ಮುಂದುವರೆದವು, ಆದರೆ ಇದು ಅವ್ಯವಸ್ಥಿತ ಬೆಳವಣಿಗೆಯನ್ನು ನಿಲ್ಲಿಸಲಿಲ್ಲ. 2003ರಲ್ಲಿ ನಗರ ಮಧ್ಯದ ಅಕ್ಕಪಕ್ಕದ ನಗರಗಳ (ಡೌನ್‌ಟೌನ್ ಕಮರ್ಶಿಯಲ್ ಕೋರ್‌, ಡೌನ್‍‌ಟೌನ್ ಈಸ್ಟ್ ವಿಲೇಜ್‌, ಡೌನ್‌ಟೌನ್ ವೆಸ್ಟ್ ಎಂಡ್‌, ಎಯು ಕ್ಲೈರ್‌ ಮತ್ತು ಚೈನಾಟೌನ್) ಒಟ್ಟು ಜನಸಂಖ್ಯೆಯು ಕೇವಲ 12,600ರಷ್ಟಿತ್ತು. ಇದಕ್ಕೆ ಹೆಚ್ಚುವರಿಯಾಗಿ, ಬೆಲ್ಟ್‌ಲೈನ್‌ ನಗರಮಧ್ಯ ಭಾಗದ ದಕ್ಷಿಣಕ್ಕೆ 17,200ನಷ್ಟು ಹಾಗೂ ಸುತ್ತಮುತ್ತಲ ಒಟ್ಟು 30,000ರಷ್ಟು ಜನಸಂಖ್ಯೆಯನ್ನು ಹೊಂದಿತ್ತು.

ನಗರದ ಬೆಳವಣಿಗೆಯಿಂದಾಗಿ, ಅದರ ನೈಋತ್ಯ ಗಡಿಪ್ರದೇಶಗಳು ಈಗ  ಟ್ಸು ಟಿನಾ ನೇಶನ್ ಇಂಡಿಯನ್ ರಿಸರ್ವ್‌ನ ಹತ್ತಿರದಲ್ಲಿವೆ. ನಗರದ ನೈಋತ್ಯ ಭಾಗದಲ್ಲಿನ ಇತ್ತೀಚಿನ ನಿವಾಸಗಳ ಬೆಳವಣಿಗೆಯು ನಗರದ ಒಳನಾಡಿನೆಡೆಗೆ ಪ್ರಮುಖ ರಸ್ತೆ ನಿರ್ಮಾಣವಾಗುವಂತೆ ಕೋರಿದೆ. ಆದರೆ ಈ ನಿರ್ಮಾಣದ ಬಗ್ಗೆ ಟ್ಸು ಟಿನಾ ಒಂದಿಗಿನ ಸಂಧಾನಗಳಲ್ಲಿನ ಸಮಸ್ಯೆಗಳಿಂದಾಗಿ ಈ ನಿರ್ಮಾಣ ಕಾರ್ಯವು ಇದುವರೆಗ ಆರಂಭವಾಗಿಲ್ಲ.

ಈ ನಗರವು ಮನೆ ಇಲ್ಲದಿರುವುದನ್ನೂ ಒಳಗೊಂಡಂತೆ ಹಲವಾರು ಸಾಮಾಜಿಕ-ಆರ್ಥಿಕ ಸಮಸ್ಯೆಗಳನ್ನು ಹೊಂದಿದೆ. ಡೌನ್‌ಟೌನ್ ಕೋರ್ ಮತ್ತು ಒಳನಗರದ ಕೆಲವು ಭಾಗಗಳು ಅತಿ ಹೆಚ್ಚಿನ ಪ್ರಮಾಣದ ಪ್ರತಿಕೂಲ ಪರಿಸ್ಥಿತಿಯಲ್ಲಿರುವ ನಿವಾಸಿಗಳಿಗೆ ಮತ್ತು ನಗರ ಪೂರ್ವಭಾಗದ ಕೆಲವು ಅಕ್ಕಪಕ್ಕದವರಿಗೆ ನೆಲೆಯಾಗಿವೆ. 1980ರಿಂದ 1990ರವರೆಗಿನ ಅವಧಿಯಲ್ಲಿ ತುಂಬಾ ಬಡ ಅಕ್ಕಪಕ್ಕದ-ಪ್ರದೇಶಗಳಲ್ಲಿ ವಾಸಿಸುವ ಬಡ ಕುಟುಂಬಗಳ ಪ್ರಮಾಣವು 6.4%ರಿಂದ 20.3%ರಷ್ಟಕ್ಕೆ ಹೆಚ್ಚಾಯಿತು.

ಕ್ಯಾಲ್ಗರಿ ಮತ್ತು ಆಲ್ಬರ್ಟಾ ಸಾಂಪ್ರದಾಯಿಕವಾಗಿ ವಾಸಯೋಗ್ಯ ಪ್ರದೇಶಗಳಾಗಿದ್ದರೂ, ಗಣನೀಯ ಪ್ರಮಾಣದ ಬೆಳವಣಿಗೆಯು (ಏಳಿಗೆ ಹೊಂದುತ್ತಿರುವ ಇಂಧನ ಕ್ಷೇತ್ರ ಮತ್ತು ಉತ್ತರದ ಎಣ್ಣೆಮರಳಿನ ಯೋಜನೆಗಳಿಂದಾಗಿ ಉಂಟಾದ) ರಿಯಲ್ ಎಸ್ಟೇಟ್‌ ಮೇಲಿನ ಬೇಡಿಕೆಯು ಹೆಚ್ಚಾಗುವಂತೆ ಮಾಡಿದೆ. ಆದ್ದರಿಂದ ಇತ್ತೀಚೆಗೆ ಕ್ಯಾಲ್ಗರಿಯಲ್ಲಿ ನಿವಾಸಗಳ ಬೆಲೆಯು ಗಮನಾರ್ಹವಾಗಿ ಏರಿದೆ, ಆದರೆ ಇದು 2007ರ ಕೊನೆಯಾರ್ಧದಲ್ಲಿ ಮತ್ತು 2008ರಲ್ಲಿ ಮಂದವಾಗಿತ್ತು. 2006ರ ನವೆಂಬರ್‌ನ ಪ್ರಕಾರ, ಕ್ಯಾಲ್ಗರಿಯು ಕೆನಡಾದಲ್ಲೇ ವಾಣಿಜ್ಯ/ನಗರಮಧ್ಯದದ ಕಛೇರಿಗಳಿಗೆ ಅತ್ಯಂತ ಹೆಚ್ಚು ದುಬಾರಿ ನಗರವಾಗಿದೆ ಮತ್ತು ವಾಸಯೋಗ್ಯ ರಿಯಲ್ ಎಸ್ಟೇಟ್‌ಗೆ ಎರಡನೇ (ವ್ಯಾನ್ಕೂವರ್‌ನ ನಂತರ) ಅತ್ಯಂತ ಹೆಚ್ಚು ದುಬಾರಿ ನಗರವಾಗಿದೆ.  ಇಲ್ಲಿನ ಜೀವನನಿರ್ವಹಣಾ ವೆಚ್ಚ ಮತ್ತು ಹಣದುಬ್ಬರವು ಈಗ ರಾಷ್ಟ್ರದಲ್ಲೇ ಅತ್ಯಂತ ಹೆಚ್ಚಾಗಿದೆ, 2007ರ ಎಪ್ರಿಲ್‌ನ ಅಂಕಿಅಂಶಗಳು ಇಲ್ಲಿನ ಹಣದುಬ್ಬರವು 6%ನಷ್ಟು ವೇಗದಲ್ಲಿ ಏರುತ್ತಿದೆ ಎಂದು ತೋರಿಸಿವೆ.

;ಅಪರಾಧಗಳು
2008ರ ಮಾರ್ಚ್‌ನಲ್ಲಿ, ಸಿಟಿ ಕೌನ್ಸಿಲ್‌ ತೆರಪಿಲ್ಲದ-ವಿದ್ಯುನ್ಮಂಡಲದ ದೂರದರ್ಶನ ಕಣ್ಗಾವಲಿನ ಕ್ಯಾಮರಾಗಳನ್ನು ಪರೀಶಿಲಿಸಲು ಒಂದು ಪ್ರಾಯೋಗಿಕ ಯೋಜನೆಯನ್ನು ಅಂಗೀಕರಿಸಿತು. ಒಟ್ಟು ಹದಿನಾರು CCTV ಕ್ಯಾಮರಾಗಳನ್ನು ನಗರ ಮಧ್ಯದ ಮೂರು ಸ್ಥಳಗಳಲ್ಲಿ ಅಳವಡಿಸಲಾಗಿದೆ. ಅವು ಈಸ್ಟ್ ವಿಲೇಜ್ ಮತ್ತು ಸ್ಟೀಫನ್ ಅವೆನ್ಯೂ ಮಾಲ್‌ವರೆಗೂ ಹರಡಿದವು. ಈ ಯೋಜನೆಯು 2009ರ ಆರಂಭದಲ್ಲಿ ಪ್ರಾರಂಭಗೊಂಡಿತು, ಇದನ್ನು ಪ್ರಾಥಮಿಕವಾಗಿ ಆನಿಮಲ್ ಆಂಡ್ ಬೈಲಾ ಸರ್ವಿಸಸ್ ನಿರ್ವಹಿಸಿತು.

ಉತ್ತರ ಅಮೆರಿಕಾದ ಇತರ ನಗರಗಳಿಗೆ ಹೋಲಿಸಿದರೆ ಈ ನಗರವು ತುಲನಾತ್ಮಕವಾಗಿ ಕಡಿಮೆ ಪ್ರಮಾಣದ ಅಪರಾಧಗಳನ್ನು ಹೊಂದಿದ್ದರೂ, ಗ್ಯಾಂಗುಗಳು ಮತ್ತು ಮಾದಕ-ದ್ರವ್ಯಗಳಿಗೆ ಸಂಬಂಧಿಸಿದ ಅಪರಾಧಗಳು ಇತ್ತೀಚಿನ ಆರ್ಥಿಕ ಬೆಳವಣಿಗೆಯೊಂದಿಗೆ ಹೆಚ್ಚಾಗಿವೆ. 2009ರಲ್ಲಿ 62 ಹೆಚ್ಚುವರಿ ಪೋಲೀಸ್ ಅಧಿಕಾರಿಗಳನ್ನು ನಗರಮಧ್ಯ ಭಾಗದಲ್ಲಿ ನಡಿಗೆ-ಗಸ್ತು-ದಳಗಳಾಗಿ ಸಜ್ಜುಗೊಳಿಸಲಾಗಿದೆ.

## ಸೋದರಿ-ನಗರಗಳು
ಕ್ಯಾಲ್ಗರಿ ನಗರವು ಆರು ನಗರಗಳೊಂದಿಗೆ ಒಪ್ಪಂದಗಳನ್ನು ಜತೆಗೂಡಿಸುವುದರಲ್ಲಿ ಸಾಂಸ್ಕೃತಿಕ ಮತ್ತು ಶೈಕ್ಷಣಿಕ ಪಾಲುದಾರಿಕೆ ಮತ್ತು ವ್ಯಾಪಾರ ಅಭಿವೃದ್ಧಿ ಯೋಜನೆಗಳನ್ನು ನಿರ್ವಹಿಸುತ್ತದೆ:

## ಇವನ್ನೂ ಗಮನಿಸಿ
*ಕ್ಯಾಲ್ಗರಿ ಪ್ರದೇಶ
*ಡೌನ್‌ಟೌನ್ ಕ್ಯಾಲ್ಗರಿ
*ಆಲ್ಬರ್ಟಾದಲ್ಲಿನ ಸಮುದಾಯಗಳ ಪಟ್ಟಿ
*ಆಲ್ಬರ್ಟಾದಲ್ಲಿನ ನಗರಗಳ ಪಟ್ಟಿ
*ಪ್ರಮುಖ ಕ್ಯಾಲ್ಗರಿಯನ್ನರ ಪಟ್ಟಿ
*ಕ್ಯಾಲ್ಗರಿಯಲ್ಲಿನ ಪ್ರಸಾರ ಮಾಧ್ಯಮ

## ಟಿಪ್ಪಣಿಗಳು
## ಉಲ್ಲೇಖಗಳು
* 
* 

## ಹೊರಗಿನ ಕೊಂಡಿಗಳು
* ಅಫೀಶಿಯಲ್ ವೆಬ್‌ಸೈಟ್
* 
* 2001 ಸೆನ್ಸಸ್ ಪ್ರೊಫೈಲ್ 
* ಸಿಟಿ ಆಫ್ ಕ್ಯಾಲ್ಗರಿ "ಕ್ರಾಸ್ ಕಲ್ಚರಲ್ ಕನೆಕ್ಷನ್ಸ್ 2009" ಡೈರೆಕ್ಟರಿ 
* ದಿ ಸಿಟಿ ಆಫ್ ಕ್ಯಾಲ್ಗರಿ: ಇಮ್ಯಾಪ್ಸ್ 

ವರ್ಗ:ಕ್ಯಾಲ್ಗರಿ
ವರ್ಗ:ಚಳಿಗಾಲದ ಒಲಿಂಪಿಕ್‌ ಕ್ರೀಡಾಕೂಟಗಳ ಆತಿಥ್ಯ ವಹಿಸಿದ ನಗರಗಳು
ವರ್ಗ:೧೮೮೪ರಲ್ಲಿ ಸ್ಥಾಪಿಸಲ್ಪಟ್ಟ ಜನನಿಬಿಡ ಸ್ಥಳಗಳು
ವರ್ಗ:ಹಡ್ಸನ್ಸ್ ಬೇ ಕಂಪನಿಯ ವ್ಯಾಪಾರ ಕೇಂದ್ರಗಳು